

Mekiye Guzel 

Jin xwe 
bi hêztêr 
dikin 

HRK e biryar da 


Ji civîna Serokê RHK’ê ya bi partiyên siyasî re biryara 
piştgiriya referandûmê derket. Tê gotin Barzanî xwestiye 
ku herî dereng di 8'ê Mijdarê de referandûm pêk bê. Bi vî 
awayî, piştî hilbijartinên DYA'yê yên 8 e Mijdarê ku çavlirê ye 
Komarparêz bibin desthilatdar û tafilê serxwebûna Kurdistanê 
R 02-3 nas bikin. 


Barzanî li gel destnîşankirina dîroka referandûmê, derbirî 
ku ji bo çareseriya pirsgirêkê ew amade ye ku ji serokatiyê 
vekişe û ji nûnerên partiyan xwest ku ji bo pêbaweriya gel 
a partiyên siyasî ji nû ve xurt bibe polîtîkayên xwe bi şefafî 
bimeşînin. Partiyên beşdarbûyî hewlesta xwe ya erênî 

ragihandin. 

Abdulbasid Seyda: 

X* /H A • A 

Ji Cenevre ji 
çareserî dernakeve 

"Tu hêviyeke min î mezin tune ye. 
Bi tenê prosesek siyasî destpêdike lê 
li gor tiştên li ber destên me ez baw- 
er nakim ku Cenevrê jî qeyranê 
çareser bike. Lê belê ev proses wê 
dûrûdirêj berdewam bike. Ev 
yek jî girêdayî wê yekê ye, em ê 
binêrin rejîm û hevalbendên 
wê û civaka navnetewî çawa li 
vê meseleyê dinêrin." 


Şer hemû jiyanê kavil dike r06 

Ajal jî 

tên qetilkirin 

L 

Nivîskarên kurd: r15 

“Şer hukmê pênûsê 
betal dike” 

ZeTijê: R j6 

Di muzîkê de 
alternatîfek rexnegir 



Mûnzûr Çem: 

"Dewletê dimiliya 
zahf asîmîlê kerdo" 


Heremo ki zazay ciyan benê, dîro- 
ka kurdan miyan di cayê do mihîm 
geno. No herem, ca yo sereverzay- 
ena şarê de dimiliyanê kurdan o. 
Wextê nê sereverzayenî di zazay 
mecbûr mendî ki xo banci lcoya 
ser û uca di ciyanê xo dewam 
bikerê; têkiliyê ci kurdan di 
bînan ra qût bi. 

Di civîna partiyan de biryarên girîng 

Referandûma serxwebûnê di sala 2oi6’an de 



Mustafa Turan 


R HK e, ji bo pileya qeyranan daxîne 
asteke asan, li gel dîplomasiya 
qada navneteweyî, hem di warê 
kemilandina vînelce netewî ku dikaribe 
qeyranan yekalî bike, hem jî ji bo demild- 
est referandûm pêk bê biryardariya siyasî 
derkeve holê, gavên mezin diavêje. Ji civîna 
Serokê RHK e ya bi partiyên siyasî re biryara 
piştgirîdayîna referandûmê derket. Barzanî 
xwest ku referandûma serxwebûnê beriya 
hilbijartinên DYAyên 8’ê Mijdarê pêk bê. 

Li RHK’ê, ji aliyekî reformên ji bo ber- 
giriya îsrafê û çavdêrîkirina karûbarên darayî 
ketin meriyetê, ji aliyê din ve jî civînên PDK 
û YNK’ê yên ji bo guncawkirina Peymana 
Stratejîk a ku di 2004’an de hatibû ezmûnki- 
rin û serkeftî bûbû, erênî encam dan û ev 
geşedan hêviyên ji bo çareseriya qeyranan 
berz kir. Çavdêrên siyasî diyar dikin ku hem 
biryardariya pêkanîna referandûmê û hem 
jî hewlên ji bo Peymana Stratejîkya navbera 
PDK û YNK’ê li herêmê bûye sedemên 
xweşbîniyê û destnîşan dikin ku ger ku 
Goran û Komele di helwestên xwe de pêgir 
bin, wê ziyanê bidine xwe. 

Partiyên siyasî piştgirî dan referandûmê 
Di civîna ku li ser banga piştgirîdana ref- 
erandûma serxwebûnê ya Serokê Rêveberiya 
Herêma Kurdistanê (RHK) Mesûd Barzanî 
de partiyên beşdarbûyî hewlesta xwe ya 
erênî ragihandin. Barzanî, di cvînê de ji bo 
qeyrana serokatiyê jî got: “Ez amade me ku 
vekişim.” 

Serokê RHK’ê Barzanî dîroka referandûmê 
jî destnîşan kir û peyama, “qeyranê çareser 
bikin û serxwebûnê pêk bînin ez amademe ji 


posta serokatiyê vekişim.” Barzanî, di civîna 
li gel nûnerên partiyên siyasî de ji bo ref- 
erandûma serxwebûnê, qeyrana serokatiyê 
û xalên din ên girîng de ji partiyan piştgirî 
stend. Di civîna ku roja sêşemê li Nûsîngeha 
Serokatiyê ya li Selahedîn pêk hat de Barzanî 
ji nûnerên partiyên siyasî xwest ku qeyrana 
serokatiyê çareser bikin. Di vê civîna ku 
Tevgera Goran û Komeleya Îslamî beşdar ne- 
bûn de diyar kir ku ji bo çareseriya qeyrana 
serokatiyê ew amadeye ku dev ji serokatiyê 
berde got: “Lê belê çareserkirina vê pirs- 
girêkê şert e” Barzanî vê peyamê da; “Yan di 
nav xwe de li ser serokekî li hev bilcin, yan 
jî ji bo bi vî awayî dom bike konsensuseke 
mayînde saz bikin.” 

Di vê civîna ku Serokwezîr Nêçîrvan Bar- 
zanî û Cîgirê wî Kûbat Talabanî jî beşdar bû 
de Berpirsê Polîtburoya PDK’ê Fazil Mîranî û 
Endamê Polîtburoyê Mehmûd Mihemmed, 
Cîgirê 1. ê Sekreterê Giştî yê YNK’ê û Cîgirê 
Serokê RHK’ê Kosret Resûl û Berpirsê 
Politburoyê Mele Bextiyar û ji Yekgirtû jî 
Sekreterê Giştî Mihemed Ferec jî amade 
bûn. Barzani ji partiyên siyasî xwest ku 
mercên awarte yên ku RHK’ê dijî li ber çavan 
bigirin û ji bo çareseriya qeyranên siyasî û 
aborî ku ji ber pirsgirêka serokatiyê aloztir 
bûne bi berpirsyarî tevbigerin. Barzanî der- 
birî ku ji bo çareseriya pirsgirêkê ew amade 
ye ku ji serokatiyê vekişe û ji nûnerên parti- 
yan xwest ku ji bo pêbaweriya gel a partiyên 
siyasî ji nû ve xurt bibe polîtîkayên xwe bi 
şefafî bimeşînin. Di encama civîna ku li ser 
şerê li dij DAIŞ’ê, geşedanên siyasî û leşkerî 
yên herêmê û referandûma serxwebûnê jî bi 
grîngî hate axaftin de encamnameyeke 6 xalî 
hate ragihandin. Biryarên encamnameyê ev 
in; 

Nûnerên partiyan yên beşdarî civînê 


bûne, di çarçoveya rewşa awarte ya RHK’ê û 
herêmê de, wê ji berpirsyariyên xwe yên ji 
bo gel û Pêşmerge agahdar bin û wê biryarên 
xwe yên siyasî di vê çarçoveyê de binirxînin. 

Divê partî piştgirî bidine referandûma 
serxwebûnê û ji bo pêkanî wê divê piştgiriya 
hemû alî û partiyên din bê wergirtin. Ji 
bo mafê rewa yê diyarkirina çarenûsa gelê 
Kurdistanê ji cîhanê re baş bê ravekirin, 
wê pêwîstiya pêkanîna referandûmê bê 
destnîşankirin. 

Ji bo çareserkirina hemû pirsgirêkên 
gel yên ku ji ber qeyranan rû dane û 
pêşîlêgirtina koça derveyê welat a hem- 
welatiyan, wê xebat bêne kirin û ji bo hewla 
hikûmetê ya reformên li dij qeyrana aborî wê 
pitgirî bê dayîn. 

Bi mebesta ji çalakkirina parlamanê, çare- 
serkirina nakokiyên navbera partiyên siyasî, 
çareserkirina qeyrana serokatiyê û pêkanîna 
referandûmê re zemîneke derfetdar peyda 
bilce, wê lijneyeke taybet bê sazkirin. 

RHK’ê, wê nebe beşeke ji rikberiyên 
herêmê û ji bo dazanîna ku gelê Kurdistanê 
di çarçoveya nirxên demokrasiyê de xwedî 
mafê diyarkirina çarenûsa xwe ye, wê xebat 
bêne kirin. 

Ji bo çareseriya pirsgirêkên bi Bexdayê re, 
wê rêyên diyalogê vekirî bin. 

Pîrê: Lêpirsîna rewabûna serokatiyê 
Barzanî diêşîne 

Parlamenterê YNK’ê Saadî Pîrê ragihand 
ku lêpirsîna rewabûna serokatiya Mesûd 
Barzanî herî zêde wî diêşîne. Pîrê da zanîn 
ku ji ber vê yekê Barzanî gotiye; ‘Ger kesek 
ku dikare serokatiyê bike hebe, fermo bila 
bê’ û 4 caran gotiye ‘Ez amade me vekişim’û 
wiha dom kiriye; ‘Lê belê ger ku lceselc ku vî 
erkî hilnegire ser xwe tune be, bila herlces 
bi karê xwe mijûl bibe, lewra RHK’ê di 


pêvajoyeke zor ku di heman demê de di xwe 
de firsendên dîrokî dihewîne de ye û ev ne 
pêvajoyek e ku dikare qeyranên ku siyasetm- 
edar bûne sedem ragire’ 


Dr. SîrwanAbdulla: 

Dîroka referandûmê ji bo hilbijartinên 
DYAye 

Ji alî din ve, di nav derdorên siyasî i 
Hewlêrê de gotegotên li ser axaftina 1 
ya ‘Divê referandûma serxwebûri 
hilbijartina serokatiya DYAya 8e Mijdare 
pêk bê’ destpêkirin. Di derbarê vê babetê 
de Parlamentê Lîsteya Kurd a Iraqê Dr. 
Sîrwan Abdulla ji BasNûçe’yê re ragihand ku 
sedemê vê daxwaza Barzanî, pêşbîniya egera 
ku piştî RHK’ê referandûmê pêk bîne û di 
hilbijartinan de Komarparêzên ku di her 
platforman de qala serxwebûna Kurdistanê 
dikin, li DYA’yê bibin desthilatdar û piştgirî 
bidine ragihandina serxwebûna Kurdistanê 
ye. Abdulla, anî ziman ku piştî Kurdistan 
bibe dewleteke serbixwe, bi derfetên serxwe- 
bûnê, wê tafilê van qeyranên ku dijî çareser 
bike. Di derbarê pirsa me ya bandora civîna 
Barzanî û partiyên siyasî de jî Abdulla wiha 
peyivî: “Li gel şer û bandora wî ya neyênî, 
sedemeke bingehîn ê qeyrana aborî ya ku 
RHK’ê xistiye tengasiyeke mezin jî kêmbûna 
dîrokî ya nirxê neftê ku Qatar, Erebistana 
Siûdî, Rûsya û îranê jî ziyanên mezin jê 
dîtine. Mixabin hin alî, bi ser dezgehên xwe 
yên ragihandinê belavdikin ku sedemê vê 
qeyranê polîtîkayên RHK’ê û hikûmetê ne. 
Evyek bi taybetî li Silêmanî dibe sedem ku 
baweriya gel a ji rêveberiyê re lawaz bibe. 

Ji bo bandora neyênî ya vê propagandayê 
bê şikandin divê hikûmet û rêveberên 
karûbarên darayî polîtîkayên xwe bi zelalî bi 
rê ve bibin” 

“Gel ji Peymana Stratejîk hêvîdar e” 

Di bersivdayîna pirsên BasNûçe’yê yên 
di derbarê civînên PDK û YNK’ê yên ji bo 
aktuelkirina Peymana Stratejîk de jî Dr. 
Sîrwan Abdulla, ji bo çareseriya qeyranên 
RHK’ê, grîngiya Peymana Stratejîk a navbera 
PDK û YNK’ê ku berê jî hatibû ezmûnkirin 
û encamên erênî derxistibû holê destnîşan 
kir û diyar kir ku li gel hemû pirsgirêkan jî 
gelê Kurdistanê, jinûve îmzekirina Peymana 
Stratejîk a ku li mercên awarte yên îroyîn 
hatiye goncivandin pir hêvîdar e. Abdullah, 
sedemê helwesta neyênî ya Goranê, bi çûna 
derveyê welat a Sekreterê Giştî Noşîrwan 
Mistefa û zêdebûna bandora kesên ku 
şarezayiya wan a siyasî tune ye ve têkil- 
dar kir û beşdarnebûna Goranê ya civîna 
Serokê RHK’ê Mesûd Barzanî ya bi nûnerên 
partiyên siyasî re jî wek bêtecrûbeyiya 
serkirdeyên Goranê nirxand: “Ger ev bête- 
crûbeyiya siyasî nebûya, her çend biryarên 
civînê pesend nekiribûya jî, ji bo peyama ‘Ez 
alîgirê çareseriyê me’ bide gel, divê beşdarî 
vêcivînêbibûya’Sirwan Abdulla, Sekreterê 
Giştî yê Komeleyî Îslamî Elî Bapîr jî bi van 
gotinan rexne kir: “Beriya civînê ragihand 
ku ew ê piştgirî bidine hemû hewldanên 
çareseriyê, lê belê beşdarî civînê nebû. Ev 
lwesteke çewt e” 


Em amade ne bi Goranê re bicivin 

Ji alî din ve piştî civîna PDK’ê û şandeya 
Partiya Sosyal Demokrat a Swêd ya ku ji 
bo çareseriya pirsgirêkên navbera partiyên 
siyasî hatibû Kurdistanê, Sekreterê Polît- 
buroya PDK’ê Fazil Mîranî di daxuyaniya 
çapemeniyê de ragihand ku ji bo çareserki- 
rin pirsgirêkan ew amade ne ku biTevgera 
Goran û hemû partiyan re hevdîtinan pêk 
bînin. Mîranî diyar kir ku ji bo hevdîtinan 
divê tu partî şertan dernexe pêş û got: 
“Pirsgirêk dikarin bêne çareserkirin, lê divê 
hemû alî ji vê yekê re amade bin û ji bo 
aramiya siyasî gavan bihavêjin” Li ser navê 
şandeya Swêdî Ensan Urbak jî diyar kir ku ji 
bo pirsgirêk bi diyalogê bêne çareserkirin çi 
ji destê wan tê ew ê bikin. Piştî vê hevdîtinê 
wê şandeya Swêdî li gel berpirsên YNK û 
Goranê jî hevdîtinan pêk bînin. 


Peymana PDK û YNK’ê aktuel dibe? 

Peymana Stratejîk a ku bi mebesta hev- 
girtina hilbijartinan û bi yeksanî parvekirina 
desthilatdariyê di 2004’an de di navbera 
PDK û YNK’ê de hatibû îmzekirin, piştî 
veqetandinên ji YNK’ê û damezirandina 
Tevgera Goran û guherînên zemîna siyasî û 



civakî, di hilbijartinên 2013’an ên ku Goran 
bi serkeftineke mezin, li pey PDK’ê bû 
dûyem mezintirîn partî, hukmê xwe wunda 
lciribû. Li RHK’ê, ji ber şerê DAIŞ’ê, koça pe- 
naberan, ji alî Bexdayê ve neşandina ji sedî 
17 para budceya RHK’ê û di encama nîqaşên 
pergala rêveberiyê û serokatiyê yên ji îranê 
hatibûn organîzekirin, bûne sedem ku li 
gel bi antî-demokratîkiyê bê rexnekirin jî 
nîqaşên aktuelkirina Peymana Stratejî dane 
destpêkirin. 

Peymana nû wê çawa be? 

Li ser Peymana Stratejîk a ku tê 
pêşnûmakirin ku di navbera PDK û YNK’ê 
de ji nû ve bê aktuelkirin nîqaş didomin. Di 
derbarê van nîqaşên lcu wek ‘Gelo wê pey- 
mana berê bê aktuelkirin, an wê peymaneke 
nû bê îmzekirin?’ de ku rojeva RHK’ê tije 
dikin de Berpirsê Têkiliyên Derve yê PDK’ê 
Hêmin Hawramî diyar kir ku PDK û YNK 
ketine pêvajoya peymaneke nû û bi gotina; 
“Wê peymana nû li ser peymana 2004’an 
bê aktuelkirin” û nêrîna PDK’ê rawe kir. Di 
derbarê xalên ku aliyan li serê li hev kirine 
jî Hawramî got: “Ji bo ji nûh ve dameziran- 
dina hikûmeta koalîsyonî û hevkariya 
ji bo çareserkirina qeyranan, hevdîtin 
didomin’Hawramî da zanîn ku li gor mercên 
herêmê wê projeyek bê amadekirin û beriya 
her tiştî wê alî ji bo damezirandin hikûme- 
teke nû hevdîtinan pêk bînin. 

Piştî axaftina Endamê Polîtburoya YNK’ê 
Ehmed Saadî Pîrê ya “Pirsgirêk ne ji pey- 
manê, ji pêknehanîna peymanê ye û ji ber vê 
yekê, ji bo peyman jinûve bibe xwed hukm 
divê alî helbiwestin” Berdevkê PDK’ê Mah- 


mûd Mihemmed jî got: “Peymana Stratejîk, 
di çarçoveya berjewendiyên gelê Kurdistanê 
de ji bo pêkanîna yekdengiya gaveke serkeftî 
bû. Divê Peymana Stratejîk, li ser binemaya 
2004’an, li gor mercên îroyîn û ji bo çare- 
serkirina qeyranên siyasî û aborî ji nû ve bê 
sererastkirin” Bi van daxuyaniyan, diyar dibe 
ku wê peyman li ser esasên peymana yekem 
a 2004’an ji nû ve bê çalakkirin. 

“Aloziya nav YNK’ê dikare tîn li peymanê 
jî bilce” 

Pisporê Pêwendiyên Navnetewî Prof. Dr. 
Musa Kaval, di axaftina li gel BasNûçe’yê 
de diyar kir ku Peymana Stratejîk a 2004’an 
bûye sedema aramî û geşedana navxweyî 
û got: “Lê belê mercên îroyîn ên RHK’ê, 
peymaneke wiha, ji 2004’an bêtir ferz dilce. 
Peymaneke wiha ku hatiye ezmûnkirin, ji 
bo çareserkirina qeyranên heyî ferz e” Kaval, 
balê kêşa ser nakokiya ku di navbera Cîgirê 
1. yê Sekreterê Giştî yê YNK’ê Kosret Resûl û 
Endama Polîtburoyê Hêro Talabanî û diyar 
kir ku egerî heye ku ev alozî tîna xwe ya 
neyênî li peymanê jî bike. Kaval wiha dom 
kir: “Piştî granbûna nexweşiya Birêz Celal 
Talabanî, di nav YNK’ê de bi ser kesên ku 
wek namzetên Sekreteriya Giştî têne dîtin 
cudabûna ramanî destpê kir. Ev nêzîkahiyên 
ku berê ji alî Talabanî ve dihatin hevseng- 
lcirin, bi vekişîna Talabanî re bêtir derketin 
pêş. Ji ber vê yekê, ev aloziya nav YNK’ê di- 
kare bandoreke neyênî li xebatên Peymana 
Stratejîk bike.” 

Di nirxandina xwe ya di derbarê civîna Se- 
rolcê RHK’ê Mesûd Barzanî ya li gel nûnerên 
partiyên siyasî de jî Prof. Kaval biryarên 


civînê erênî nirxand û anî ziman ku biryard- 
ariya li ser pêkanîna referandûmê, aşkere 
dike ku êdî ji vê yekê veger nabe. Kaval, 
daxwaza Barzanî ya ji bo referandûm beriya 
8’ê Mijdarê pêk bê, di çarçoveya egera ku wê 
Komarparêzên DYA piştgirî bidine serxwe- 
bûnê ne nirxand û dom kir: “Piştî çûna Ba- 
rack Obama, çi Komarparêz, çi Demokrat, 
kî bibe desthilat jî wê pêvajoyeke nû destpê 
bilce. Ji ber vê yekê grîngiya 8’ê Mijdarê heye, 
lê belê pêkanîna referandûmê ne tenê ji bo 
DYA ji bo Ewropa û hemû dinyayê jî grîng 
e. Lewre pêkanîna referandûmê wê di destê 
RHK’ê de her ji bo mafê diyarkirina çarenûsa 
gelê Kurdistanê karteke bi hêz be. Jixwe 
Birêz Barzanî jî dibêje ku ev projeyeke wî ya 
şexsî nîne, daxwaza gelê Kurdistanê ye.” 

Ajgeyî: YE, piştgiriya darayî dike 

Nûnerê Yekîtiya Ewropa (YE) yê RHK’ê 
Dîlawer Ajgeyî, da zanîn ku wê YE, ji bo 
RHK’ê budceyeke taybet bişîne. Ajgeyî ji 
BasNûçe’yê re ragihand ku berê jî YE’yê ji 
ber şerê li dij DAIŞ’ê û koça navxweyî alîka- 
riya darayî li RHK’ê kiriye û got: “Lê belê 
vê carê egerî heye ku YE rasterast alîkariya 
darayî ya RHK’ê bike. Ji ber ku RHK’ê ne 
dewlet e, di prosedurên fermî de hin xalên 
ku alîkariya rasterast asteng dikin hene, lê 
belê em ji bo mekanîzmayeke ku rê li alîlca- 
riya rasterast vedike heldiwestin û daxwaz 
dikin.” Ajgeyî da zanîn ku ji bo RHK’ê ji 
qeyrana darayî derkeve pêwîstiya wê bi 4.5 
milyar dolarî heye, di şerê DAIŞ’ê de RHK’ê 
300 milyon dolar xerc kiriye û dom kir: 

“RHK, aliyeke ji Hevpeymaniya Navnetewî 
ya dijî DAIŞ’ê ye û hefteya bê, wê nûnerên 
welatên hevpeymaniyê li îtalyayê bicivin. Di 
vê civînê de wê alîkariya ku wê ji bo Hêzên 
Pêşmerge bê dayîn jî bê rojevê.” 

Mûçe têne dayîn 

RHK’ê di reformên li dij qeyrana aborî 
hatin destpêkirin dikevin meriyetê, lê hatibû 
ragihandin ku wê mûçeyên karmend û ma- 
mosteyan heta demeke kurt ji sedî 50 bêne 
razandin. Serokê Sendîkaya Mamosteyên 
Kurdistanê Abdulwahid Mihemmed ji bo 
razandina mûçeyên mamosteyan neyê 
rawestandin bi Serokwezîr Nêçîrvan 
Barzanî re hevdîtinek pêk anî. Mihemmed 
piştî hevdîtinê ragihand ku serokwezîr soz 
daye ku wê razandina mûçeyên karmend û 
mamosteyan bê navber bidome. Mihemmed 
her wiha da zanîn ku heta demeke kurt wê 
nîvê mûçeyan bê razandin, lê dûre wê hemû 
heqê mayî jî bêne razandin. 

Civînên Cenevreyê 

Suriye nemire, bihar hat! 



Di çarçova çareseriya qeyrana Sûriyê, bi hewldana hevdîtinên Ce- 
nevreyê ku çendîn car hatibû taloqkirin, destpêkir. Li Cenevreyê be- 
rewajiyê daxwazên xelkê, berjewendiyê hêzên mezin derdikevin pêş. 
Mîhwera Sûnnî dixwaze demildest Esad here û proseya hikûmeteke 
berwext destpê bike. Mîhwera Şîe jî eşkere dike ku Esad ancax di e 
cama hilbijartinan dikare bê şandin. DYA'yê jî dixwaze alî bi diyal 
biryarê li ser siberoja Sûriyê bidin. 




Mehmet Salih Batirhan 


H evdîtin û danûstendinên çareseriya 
qeyrana Sûriyê, li Cenevreyê ku 
weke berdewamiya civînên din tên 
hesibandin bi taloq û hamleyên dîplo- 
matîk destpêkir. Di civînan de daxwazên 
xellcê Sûriyê û aliyên Sûriyê nayên dîtin 
û dernakevin pêş. Mîhwera Sûnne, ku 
serkêşiyawêTirkiye, Qeter, Erebîstana 
Siûdî dike dixwazin demildest Esad here. 

Li hêla din Mîhwera Şîe ku serkêşiya wê jî 
îran, Iraq, Hizbullah û Rûsya dike tekez 
dikin ku Esad serokê meşrû yên gelê Sûriyê 
ye û ew bi tenê bi hilnijartinê dikare erka 
xwe jidestbedre. DYyê jîhewl dideku 
rêgeya sêyem peyda bike û ew jî dide zanîn 
ku Esad heta demekê dikrare bimîne divê 
aliyên Sûriyê bi diyalogê çarenivîsa Esad 
diyar bikin. Civîna Cenevreyê ku nerîn û 
daxwazên opozîsyonê lê bi karîger nabin, 
bûye qada rikberiya hêzên navdewletî. 

Her wiha ENKS ku bi 11 partiyên xwe 
di nava opozisyonê deye hewl dide ku 
daxwaz û 600 hezar îmzeyên ku ji nava 
xelkê Rojava tomar kiribû bibe ser masa 
NY û wan teslîmî nûnerên wê bike. Li aliyê 
din nûnerên PYD e yên ji bo Cenevre ne- 
hatin vexwandin jî dibêjin, “Lozanê bi ser 
kurdan de ferz dikin” û tekez dikin ku ew ê 
biryarên civînê nasnekin. 

Xwepêşadanên xelkê Rojhilata Navîn 
ku weke “Bihara Erebî” hat binavkirin 
di 15 e Adara 2011’an de gihîşt Sûriyêyê 
û li bajarokê Derayê jî bû destpêka şerê 
xwînawî. Tûndi û serkutkirina rejimê tûşî 
şerekî navxweyî bû. Şerê zêdetir ji 5 salaya 
berdewam dike û li seranserê wî welatî 
belavbûye tê çaverêkirin ku bê bidawîki- 
rin. Her çend ew çaverêyî û hêvî bi civîna 
Cenevreyê xurt bûbe jî nêzîkahî û danûs- 
tendinên aliyan wê yekê nîşan didin ku ew 
ê rêkeftinek ji civînê dernekeve. Li gel pirs- 
girêkên hewldanên diyalogê û danûstendin 
çareseriyê jî li qada şer, alozî û pevçûn 
berdewam dikin. 

Li Cenevrê çi dibe? 

Her çend bê tekezkirin ku li Cenevreyê 
bi taybetî siberoja Sûriyê tê nîqaşkirin jî 
amaje li ser wê yekê heye ku mîhwerên şîe 
û sûnne yên piştevaniya aliyên navdewletî 
stendine û şerekî mezhebî dikin jî tên 
axaftin. Li aliyekî Tirkiye, Erebîstana Siûdî, 
Misir, Welatên Kendavê, DYA û YE hewl 
didin rejima Esad a nûseyrî ji holê ralcin. 
Her wiha li aliyê din jî welatên ku bi ser 
Mîhwera Şîe ve ne, îran, Iraq, Hizbullaha 
Lûbnanê bi piştevaniya Rûsyayê hewl didin 
ku berjewendiyên xwe yên li herêmê bi- 
parêzin û rejima Şamê jî li ser piyan bihê- 
lin. Li aliyekî dewletên weke DYA û Rûsya 
li herêmê li dû berjewendiyên xwe ne. Li 
aliyê din jî gelek komên tûndrew şerekî 


wekaletî dikin. Evyek jî dide eşkerekirin 
ku ev rewş weke rikberiya NATO û Pakta 
Varşova bê pênasekirin û weke serdema 
Şerê Sar ê heta 1980 yî berdewam kir 
bê binavkirin. Li aliyê din jî hokarên vê 
rikberiyê jî, rêyên bazirganiyê yên Deryaspî 
û xetên neft û gazê tên nîşandan. Her wiha 
pispor destnîşaniyê bi wê yekê dikin ku 
ya ku niha li Cenevreyê pêk tê diyaloga 
dîzayna ser masê ye. 

Cenevre wê bibe çareserî ? 

Civînên Cenevre I-II yênyekem 30 e 
Pûşbera 2012 an, ya duyem di 22-30 Çileya 
2014’an û di 10-15 Sibata 20i4’an de pêk 
hatibûn û tu encam jê derneketibû. Tê go- 
tin ku wê Cenevre III jî bi heman aqûbetê 
re rûberû bibe. Aliyên ku ji bo hevdîtinan 
hatine vexwendin ne li ser masayekê û 
beramberî hev lê li ser maseyên cuda dest 
bi prosesa “diyalog’e kirine û hat zanîn 
ku NY ewilî bi şandeya rêveberiya Şamê 
re hevdîtin kir. Tê pêşbînîkirin ku ev rêze 
hevdîtinên ku nunerên Tirkiye, DYA, 
Erebîstana Siûdî, Qeter, Rusya, Îngîltere, 
Fransa, Almanya, Çîn, Misir, îran, îtalya, 
Urdun, Libnan, Ûmman Dewletên Yek- 
girtiya Ereban jî beşdarin wê berdewam 
bike. Hevdîtin di bin serokatiya Nunerê 
Taybet ê NY yê Sûriyê Staffan de Mistura 
bi rêve diçin. Nunerên 17 welatên Koma 
Kiştgiriya bo Sûriyê ya Navneteweyî, 
Welatên Yekitiya Ereban û YE piştgiriyê 
didin hevdîtinan û ji nêz ve dişopînin. 

Tê zanîn ku di rojeva aliyan de pêvajoya 
bêçalakiyê ya ku di biryara 2254 a Konseya 
Ewlekariyê ya NY de hatiye destnîşan 
kirin, heye.Di konferansên Viyanayê de 
biryar hatibû dayîn û li gor wê rêkeftinê 
dihat pêşbînîkirin ku alî di nava 6 mehan 
de komîsyonan ava bikin, agirbestê bikin û 
piştî salekê jî hilbijartinan pêk bînin û bi vî 
awayî pêşketinek rû bide. 

Her wiha komên opozîsyonê yên ku 
li Riyadê hatibûn ba hev û komîsyon 
ava kiribûn teqezî li ser hat kirin ku wê 
li Cenevreyê bin. Li gor daxuyaniya NY 
hevdîtinan bi rejîmê re destpênekirine û 
Staffan de Mistura bi mixalîfan re jî din ava 
têkiliyê de ye. 

PYD çima nehat vexwedin? 

Hat zanîn ku hin navên Meclîsa 
Demokratîkya Suriyeyê (MSD) ku nêzikî 
PYD e ya ku ne di nava komên opozîsyonê 
de ye û li Cenevreyê ne lê beşdarî hevdîtina 
nabin. Mijara beşdar bûyîna PYD e demeke 
dirêj di rojeva cîhanê de ma. Rayedarên 
NY her çiqas ji bo beşdarbûyina PYD 
nîşaneyên bihêz dabîn jî û malavayî jî li 
wan kiribe, bi awayekî fermî ew venexwan- 
din. 

Hevserokê Meclîsa Suriya Demokratîk 
(MSD)Heysem Menna bi şexsî hat vex- 
wendin lê Menna welce bertek diyar kir 


ku heta vexwendname ji hevserokê PYD e 
Salih Muslim û Hevseroka MSD’ê îlham 
Ehmed re dawetname neyên şandin ew 
jî tevlî civînê nabin. MSD, sîwaneke ku 
herî bi hêz PYD’ê ye. Heysem Menna li 
ser meseleyê got: “Yan ez ê bi hevalên xwe 
re bi hevre biçim an jî ez naçim.” Staffan 
de Mistura beriya hevdîtina nîşaneyên 
ji bo beşdarbûna dabûn lê di dawiyê de 
vexwendnameyên şexsî ji 3 kesên MSD’ê 
çûn PYD hat blokekirin. Hevserokê PYD 
jî daxuyakirin ku ew ê ku bûne sedem ku 
ew beşdar nebin ne Tirkiye bû ku gotibû 
‘heke PYD beşdar bibe em ê hevdîtinan 
boykot bikin’, Rusya û DYA’yê ne. Serolcê 
PYD Salih Muslim herî dawîn got nûnerên 
NY’yê ji wan re gotine ku wê PYD’ê di pêva- 
joya dûyem ya civînan de tevlî Cenevreyê 
bikin. Li gor pisporên siyasî li Cenevreyê 
dû alî; wek rejim û opozisyon hatine 
diyarkirin û PYD jî naxwaze tevlî mux- 
alefetê bibe, bê pozîsyon maye û baldarên 
meseleyê naxwazin li Cenevreyê aliyekî 
sêyem derxînin pêş û ji ber vê yekê jî PYD 
li derve maye. 

“Wê Sûriyê ji komên îslamîst re bihê- 
lin” 


Endamê Desteya Pêwendiyên Derve 
yê PYD’ê Sihanok Dibo, ji BasNûçe’yê re 
Cenevre III û ambargoya li ser PYD’ê nirx- 
and. Sihanok Dibo, diyar kir ku Erebîstana 
Siûdî, Qeter û Tirkiyeyê beşdarbûyîna 
PYD’ê astengkirin. Dibo got ku geşedanên 
li Rojava Tirkiyeyê ditirsîne û wiha axivî: 
“Tirkiye difikire ku heke pirsgirêka 3 
milyon kurdên li Sûriyê çareser bibe wê 
30 milyon kurdên li Tirkiyê jî mafê xwe 
bixwazin. Ji ber wê yekê asengiyan li 
pêşiya PYD’ê derdixîne û nahêlê di qada 
navnetewî de bê naskirin. Dibo da zanîn 
ku Erebîstana Siûdî û Qeter hewl didin ku 
Sûriyê bikin di bin kontrola lcomên îslamî 
de û ne alîgirên prosesek çareseriyê ne û 
dixwazin ev komên tûndrew Sûriyê bi rêve 
bibin. Dibo axaftina xwe wiha domand: 
“Projeyên wan ên bi vî awayî hene. 
Dixwazin DAIŞ û alîgirên wê di Sûriyê de 
bicih bikin. Û derdek din jî yê wan e ew 
e ku hevpeymana xwe a li hemberî îranê 
bidomînin. Li hemberî me bi awayekî cidî 
disekinin.” 

“Dixwazin Lozanelce din çêbikin” 

Sihanok Dibo ragihand ku PYD hê- 
maneke girîng a Sûriyê ye û bêyî PYD 

CENEVRE 05 



Tê çaverêkirin ku nûnerên ENKS e di nava deiegasyona opozîsyonê 
de ne, daxwazên kurdan û dosyayeke ji zêdetir 600 hezar îmzeyan 
pêk tê radestî nûnerên NY’yê bikin. Li hêla din nûnerên PYD e ji bo 
Cenevreyê nehatin vexwendin û li ser bertekên tûnd nîşan didin û 
dibêjin, "Lozaneke nû bi ser kurdan de ferz dikin” û tekez dikin ku ew 
ê biryarên civînê nasnekin. 


ne pêlcane ku hevdîtinên Cenevreyê 
serbikevin. Dibo ev tişt anîn ziman: 
“Nebeşdarbûna PYD û MSD’ê tê wê wateyê 
biryarên ku hêzên navnetewî di mijara 
Sûriyê de li Cenevreyê digirin di pratêkê de 
bicih nayên. Kurdan derveyî prosesa siyasî 
dihêlin. Dixwazin peymaneke weke Lozanê 
çêbikin.” Dibo got ku ma ew nikarin di 
derbarê çarenûsa xwe de biryarê bidin û 
çima yên ku esîl ne kurd li ser navê wan 
beşdar dibin û li ser navê kurdan biryaran 
distînin. Tiştekî wiha nayê qebûlkirin. 

“ENKS, ji Cenevreyê re amade ye” 

Eniya kurd ENKS di bin banê opozîsyona 
Sûriyê de beşdarî hevdîtinan dibe. Serokê 
ENKS’ê Îbrahîm Biro pirsên BasNûçe’yê 
bersivandin û got ku wan ji bo ku pirs- 
girêkên gelê kurd bibin ser maseya 
Cenevreyê şandeyek şandiye Cenevreyê. 
Biro wiha axivî: “Me beriya hevdîtinên 
Cenevreyê bi serokê RHK’ê Mesûd Barzanî 
re hevdîtinek kir û me hin daxwaz ji bo 
dîplomasiya navnetewî jê kir. Em dixwazin 
ji dîplomasiya wî ya navnetewî ya serkeftî 
sûdê jê bistînin.” 

Serokê ENKS’ê anî ziman ku lcampan- 
yaya wan a îmzeyan ku çend hefteyan de- 


wam kir, bi dawî bû ye û ew ê wan îmzey- 
an radestî nunerên NY’ê bikin. Îbrahîm 
Biro destnîşan kir ku Abdûlhekim Beşar, 
Fuad Eliko û Mustafa Oso wê nunerên 
fermî yên ENKS’ê bin li Cenevreyê. Biro 
wiha axivî: “Em ji bo rêvebirina Rojava 
modela federalî pêşnîyar dikin. Ji destpêka 
Şoreşa Sûriyê û vir ve em daxwaz dikin 
ku Rojava bi pergaleke rêveberiyê bên 
îdarekirin. Ji bo em daxwaza kurdan a maf 
û azadiyê bibin civînên navnetewî û li ser 
wan maseyan bên axaftin.” 

“Pêwîst bû kurd bibûna yek” 

Berdevkê Maseya Rojavayê RHK’ê 
Mustafa Şefiqyê ku li Cenevreyê geşedanan 
ji nêz ve dişopîne ji BasNûçe’yê re axivî û 
diyar kir ku divê kurd li Cenevreyê bên 
temsîlkirin û diviyabû kurdên Rojava li 
hev kiribana û bûbûna yek. Mustafa Şefiq 
venexwandina PYD’ê weke bêşensiyek bin 
av kir û ev tişt gotin: “Di vê pêvajoyê de 
girîng e ku kurd di nava prosesa çareseriyê 
de cih bigirin. Divê kurd bi hemû rengên 
xwe di hevdîtinên Cenevreyê de cîh bigirin. 
Di medyaya civakî û çapemeniyê de de 
tê gotin ku gelo kurd li peymana Lozanê 
vedigerin. Kurd wê bi wî awayî beşdar 


bibin û çereseriya pirsgirêkan bi wî awayî 
pêk bînin.” 

Mustafa Şefiq ragihand ku Serokê RHK’ê 
Mesûd Barzanî ji bo ku kurdên Rojava hem 
di qada navnetewî û hem jî li Rojavayê 
Kurdistanê bi hev re tevbigerin lê vîna 
yekitiya ku dihat xwestin pêk bê, çênebû 
û axaftina xwe wiha domand: “Divê kurd 
di qeyrana Sûriyê de bibin yek. Lê heta 
niha lcurd nebûn yek tenê di çeperan 
de yekrêziya xwe pêk tînin. Bêgûman di 
siyasetê de jî û dîplomasiyê de jî yekitiyek 
çênebû. Di van 4 salên qeyrana Sûriyê 
de diviyabû kurdan hêj zû yekitiya xwe 
pêk bianiya, lê mixabin ev pêk nehat û ev 
bêşensiyek mezin e.” 

“Çarenûsa Sûriyê wê DYA - Rusya tayîn 
bikin” 

Akademisyenê Zaningeha Artuklu 
ya Mêrdînê Prof. Dr. Rafik Sulaiman, 
hevdîtinên Cenevreyê ji BasNûçe’yê 
re nirxand û got ku çareseriya qeyrana 
Sûriyê girêdayî stratejiyên DYA û Rusyayê 
ne. Sulaiman destnîşan kir ku lêgerînên 
çareserkirina qeyrana Sûriyê ji sala 2013’an 
û vir ve ji aliyê DYA, YE, Rusyayê ve tên 
birêve birin û diyar kir ku çarenivîsa Sûriyê 
di destê Washington û Moskovayê de ye. 
Sulaiman anî ziman ku ji bilî Sûriyê wê li 
Iraqê jî sînorên nû derbikevin holê û wiha 
axivî: “Ji sala 2013’an heta 2014’an dirûvê 
nexşeya nû ya terorîk derket holê. Sala 2015 
û 2016’an ji bo çêkirina nexşeyê gav hatin 
avêtin. Kurd, ereb, tirkmen, mesihî û yên 
din ji bo qeyrana Sûriyê nikarin vîna xwe 
beyan bikin. Çareserî wê di berjewendiyên 
DYA û Rusyayê de pêk bê. DYA û Rusya 


wê ji bo kontrolkirina petrolê li herêmê 
bimînin û li baregehên xwe ên leşkerî 
baregehên din jî zêde bikin. Akademîsyen 
Rafik Sulaiman ragihand ku hêviya 
çareseriyê ya ji hevdîtinên Cenevreyê xa- 
pandinek mezin e û got ku wê şer pevçûn 
bidomin. Sulaiman axaftina xwe wiha 
domand: “Şerwê bidome. Êdî Suriye weke 
dewleteke navendî û unîter namîne û ev 
rewş wê heta mehên Gulan û Tîrmeha 
2016’an ji aliyên hêzên herêmî û cîhanê ve 
bê qebûlkirin. 

“Sînorên nû wê derkevin holê” 

Rafik Sulaiman balkişand ser tevgerên 
leşkerî yên DYA û Rusyayê yên li herêmê û 
diyar kir ku DYA dixwaze li Dêrikê barege- 
heke leşkerî ava bike û Rusya jî ji bo avaki- 
rina baregehekê li Rojava xebatan dimeşîne 
û tê gotin ku bi sedan leşkerên Rus li 
herêmê ne. Sulaiman wiha axivî: “Ev rewş 
tê wê wateyê ku axa Sûriyê di bin parastina 
wan de ye û ji bo ku ê dixwazin bidest bixin 
wê li herêmê bimînin. Rakirina ambargoya 
li ser îranê jî parçeyekî vê rewşê ye. Niha 
li herêmê rewş ber bi çêbûyîna blokên 
li dij Îsraîlê ve diçe.” Sulaiman da zanîn 
ku li hemberî hewlên nukleer ên îranê di 
bin kontrola Rusyayê de 2013’an hevdîti- 
nan destpêkir. Di 2015’an de lihevkirinek 
çêbû û 2016’an jî ambargo rabû. Rafik 
Sulaiman axaftina xwe wiha bi dawî kir: 

“Ev geşedanên girîng in û li hemberî Îsraîlê 
hatin pêk anîn. Bihara Erebî, xwepêşandan 
û şerên navxweyî yên li Suriye, Yemen, 
Welatên Kendavê û Tirkiye û Kurdistanê 
planên nû dîzaynkirinê tên çêkirin.” 

P iştî hilbijartinên 7’ê Hezîrana 20i5’an 
proseya çareseriya arîşeya kurdî têk çû 
û şer û pevçûnan destpêkir. Lê ev şer û 
pevçûn ji yên salên berê cudatir û dijwartir 
bû ku niha gelek bajêrên Kurdistanê qada 
şer in û wêran bûne. Di vî şerê di nava 
bajêran de bi sedan jin, zarok, mêr, pîr û kal 
jiyana xwe ji dest dan. Gelê li herêmê ji ber 
vî şerê dijwar cih û warên xwe diterikînin. 

Di vê pêvajoya şerê li Bakûrê Kurdistanê 
de qedexeyên derketina kolanan ên ku bi 
dehan rojan didomin tên îlankirin. Li gelek 
navçeyên Şirnex, Amed û Mêrdînê qedexe 
hatin îlankirin. Herî dawî li navçeya Cizîrê ya 
Şirnexê û li navçeya Sûrê ya Amedê derketina 
kolanan qedexe ye û maweyê qedexeyê 
nezîkî du mehan berdewam dike. Koça gel a 
ji herêmê jî didome. Di vî şerî de ku her roj 
agahiyên kuştina mirovan tên, ajal jî zirarek 
mezin dibînin. Li navçeyên Kurdistanê yên 
ku qedexe lê hatibûn îlankirin Cizîr, Silopî, 
Nisêbîn, Kerboran, Farqîn, Sûr û yên din bi 
sedan ajalên gelê herêmê telef bûn û mafên 
wan jî hatin binpêkirin. Ji ber ku di van 
qedexe, şer û pevçûnan de her roj agahiyên 
kuştinan tên, bala herkesî li ser vê yekê ye, 
ajalên ku ew jî welce mirovan xwedî mafin, 
zêde an jî qet di rojevê de cih nabînin. Ajalên 
ku çavkaniyên debara gelê herêmê ne bi 
rojan û heta bi mehan bê xwarin û vexwarin 
dimînin û telef dibin. Heta hin agahî tên ku 
ajalên li herêmê jî carînan bi zanebûn dibin 
armanc. 

“Hizra ajalan nayê lcirin” 

Parlamentera CHP e ye berê Melda Onur 
ji BasNûçe’yê re axivî û ragihand ku di van 
rewşan de ên ku herî dawî qala wan tê kirin 
ajal in. Melda Onur got ku ajal parçeyekî ji 
jiyana me ne û ne tenê ajal xwezaya herêmê 
jî tên qetilkirin. Onur wiha axivî: “Mixabin 
mafên ajalan tên piştgûhkirin û binpêkirin. 
Herî dawî qala wan tê kirin û mafê jiyana 
ajalan li bear çav nayê girtin. Lê dîsa jî hin 
rêxistinên sivîl hene ku hewl didin balê 
bikşînin ser vê mijarê û lêkolînan dikin.” Di 
berdewamiya axaftina xwe de Onur tekez kir 
ku ku feraseta heyî hizra mirovan neke hizra 
ajalan qet nake. 

“Bi kuştinan ajalan destpêdilcin” 

Her wiha Onur, di berdewamiya axaftina 
xwe de bal kişand ser kuştina gelek hêstir û 
hespên Roboskiyê jî û wiha berdewam kir: 
“Dema ez meha nîsanê çûm Roboskiyê ji ber 
lêkolînkirina qetilkirina hêstiran, gûndîyekî 
wê herêmê ji min re got ku kengî ajalên me 
bên kuştin piştî hingê operasyonên berfireh 
destpê dikin. Û digot ji ber wê yekê em gelek 
ditirsin. Belê weke gotina wan, operasyonên 
berfireh jî destpêkirin. Û ev tê wê wateyê 
ku ewilî ji kuştina ajalan destpêdikin û hêj 
wê demê niyeta wan a hilweşandina maseya 
çareseriyê hebû.” 

Li hêla din Onur got ku li herêmê hemû 
hêmanên jiyanê tên qetilkirin lê mixabin 
tenê qala mirovan tê kirin.Onur amaje bi wê 
yekê jî kir ku medya jî kuştina ajalan nabîne 
axaftina xwe wiha bi dawî kir: “Kesên ku li 
vî welatî di derbarê ajalan de lêkolînan dikin 
û qala mafên wan dikin rastî muameleyeke 



Bi destpêkirina şer û 
pevçûn û qedexeyên li ge- 
lek navçeyan ji bilî kuştina 
mirov, koçkirina gel û 
wêranbûna bajaran, ajal û 
zindiyên din ên li herêmê 
jî zirarek mezin dibînin. Di 
maweya qedexeyan de bi 
sedan ajal ku çavkaniyên 
debara xelkê li herêmê ne 
jî telef bûn. 


Şer hemû jiyanê kavil dike 


Ajal jî tên qetilkirin 


baş nayên. Weke bêaqil tên hesibandin. 
Rojnameyên ku nûçeyên di derbarê ajalan 
de çêdikin nayên xwendin. Mixabin rewş li 
herêmê niha hatiye vê radeyê û ev cihê şermê 
ye. Lê dîsa jî yên ku diçin herêmê û xebatan 
dikin kêm bin jî hene.” 

“Ajal dibin armanc” 

Cihgira Serokê Lijneya Rêveberiya 
HAYTAP’ê û Seroka Komeleya Parastina 
Ajal û Xwezayê ya Amedê (DÎHAYKO) Sevgi 
Ekmekçiler jî li ser mijara binpêkirina mafên 
ajalan û qetilkirina wan ji BasNûçe’yê re axivî 
û diyar kir ku ev şer ne şerê ajalan e û digel 
ku ji bo binpêkirina mafên mirovan ên li 
herêmê tu xebat nayên kirin, ji bo îxlalkirina 
mafên ajalan jî mixabin tu xebat û lêkolîn 


nehatine kirin. Ekmekçiler qetilkirina 
hêstirên li Roboskiyê jî - ku beriya qedex- 
eyan bi dehan hêstir li Roboskiyê hatibûn 
qetilkirin- bibîr xist û got ku ew ji bo ku 
lêkolînan bikin û sedema qetilkirina van 
ajalan ji rayedaran bipirsin çûbûn Roboskiyê 
û piştî hevdîtinan qetilkirina ajalan sekinîbû. 
Ekmekçiler axaftina xwe wiha domand: 

“Em beriya niha, dema agahiyên qetilkirina 
hêstiran belavbûn, çûbûn Roboskiyê û me 
bi walî, qeymeqam, dozger û rayedarên 
leşkerî re hevdîtin kirin. Piştî hevdîtinên me 
qetilkirina ajalan bi dawî bû.” 

“Ji bo parastina mafên ajalan tu tişt 
nalcin” 

Sevgi Ekmekçiler di berdewamiya axaftina 




xwe de balkişan ser qedexeyên ku niha jî di- 
domin û ragihand ku ji van şer û qedexeyan 
ajal zirarek mezin dibînin û bandoreke gelek 
neyînî li ser ajalên herêmê heye. Ekme- 
kçiler got ku niha li Sûrê gelek ajal hene û bi 
taybetî jî çûk, pisîk û kevok gelek zêde ne û 
zaiyateke mezin gihaştiyê. Ekmekçiler wiha 
axivî: “Ji ber ku mirovên li herêmê nikarin 
derbikevin û ajalên xwe berdin û xwedî 
bilcin gelelc lcevolc û çûk û ajalên din mirin. 

Ji ber vê mijarê gelek mirov li me digerin 
û alîkariyê dixwazin.” Ekmekçiler diyar kir 
ku ew diçin kûçeyan û ajalan xweyî dikin û 
got, “dikandarên li herêmê jî ji vê yekê pir 
acizin. Ji bo ku em xwe bigihînin wan ajalan 
em carînan destûrê distînin û carînan jî 
destûr nayê dayîn ku em biçin wan ajalan ji 
herêma lê şer heyî rizgar bikin û li wan xwedî 
derkevin.” 

Sevgi Ekmekçiler amaje bi wê yekê kir 
ku wan nivîseke fermî jî ji alîkarê walî re 
nivîsîne ku destûr bidin ew xwe bighînin wan 
ajalên dibin sîya şer de û lê gotine ku em bi 
tu awayî nikarin destûr bidin we. Ekmekçiler 
axaftina xwe wiha domand: “Gelek mirov li 
me digerin û dibêjin pisîk, kûçik an jî kevoka 
min di malê de ma û ez nikarin xwe bigihîn- 
imê. Em jî serîlêdanên xwe dikin lê mixabin 
bê encam dimînin.” 


“Hemû lcesî guhê xwe girtiye” 

Her wiha Sevgi Ekmekçiler ragihand ku 
di derbarê binpêkirina mafên mirovan de 
tu xebat nayên kirin ku heta ji bo ajalan û 
mafên wan xebat bên lcirin. Ekmekçiler da 
zanîn ku siyasetmedar jî di vê mijarê de tu 
xebat û lêkolînan nakin û ew jî ji kuştina 
ajalan re bêdeng in. Ekmekçiler di berde- 
wamiya axaftina xwe de ev tiş anîn ziman: 

“Li Cizîrê, Kerboranê û cihên din gelek ajal 
hatin qetilkirin û yên em nizanin jî gelek in. 
Mixabin tu kes bala xwe nadê û pê re têkildar 
nabe. Rojeva herkesê cudaye. Ajal herdemê 
li herî paşi û dawiyê tên dîtin. Û hin kes ku 
ji me re dibêjin mirov vaye tên kuştin’ hûn 
çawa qala ajalan dikin, lê ev şer ne şerê ajalan 
e û ajal şerî jî dernaxînin.” 

Şaredariyên bakur jinan diparêzin 

Jin xwe bi hêztêr dikin 


Rihan Roj 


k 


L i Tirkiyê cara yekeme Şaredariyên 
Amed, Wan û Mêrdînê, bi mebesta 
çareseriya pirsgirêkên civakî, hiqûqî, 
çandî û aborî yên jinan Daîreyên Polîtîkayên 
Jinan vekirin. Ev daîreyên ku bi armanca 
xurtkirina rola jinan a di nav civakê de 
hewldidin ku jinan ji qalibên ku pergala 
mêrsalariyê li ser jinan ferzkiriye bişkênin û 
girîngiya rola jinan bi wan bidine zanîn. Ev 
daîre her wiha bi xizmetên xwe yên ji bo ji- 
nan mîsyoneke nû li şaredariyan jî dikin û bi 
encamdana xebatên xwe, ji bo jinên bêderfet 
dibin heviyeke nû. Seroka Daîreya Politi- 
kayên Jinan a Şaredariya Pêrêzgeha Mêrdînê 
Mekiye Guzel diyarkir ku ew dixwazin ji bo 
newekheviya regezî ya jin û mêran, rolên 
diyarkirî yên ku civakê li ser jinan ferzkirî ye 
bişkênin. 

Bi vekirina Daîreyên Polîtîkayên Jinan 
ku ji alî Şaredariyên Amed, Wan û Mêrdînê 
re xebat û xizmetên ji bo çareserkirina 
pirsgirêkên jinan jî roj bi roj baştir dibin 
û jin hem di warê mafên xwe de agahdar- 
tir dibin û hem jî gellelc xizmetên jiyanê 
werdigirin. Di derbarê xebatên Daîreya 
Polîtîkayên Jinan a Şaredariya Parêzgeha 
Mêrdînê de, Seroka Daîreyê Mekiye Guzel 
destnîşan kir ku ew dixwazin di nav civakê 
de ji bo wekheviya jin û mêran û belavkirina 
xizmetan bi dadwerî pêk bînin xebatan 
bimeşînin û ji jinên bêderfet re bibin alîkar. 
Gûzel anî ziman ku ew xebatên xwe di asta 
neteweyî û nawneteweyî de, bi saziyên 
fermî, yên taybet, bi rêveberiyên heremî 
û bi zanîngehan re di nav hevkariyê de 
dimeşînin. Gûzel da zanîn ku ji bo jin xwe 
bigihîjînin wan, navendên têkiliyê vekirine, 
li wan navendan perwerdehiyên lezgin dane 
destpêkirin û wiha pê de çû: “Di destpêkê 
de ji bo destnîşankirina pirsgirêken jinan 
me anketan çêkirin. Piştî ku me navendên 
jinan vekirin, di van navendan de me kurs 
dane jinan. Bi van kursan me perwerdehi- 
yên şêrwirmediyê da jinan. Di 25’ê Mijdarê 
Roja Têkoşîna bi Tûndiya li Dij Jinan de me 
pirtûk belav lcirin, nîşandanên filman pêk 
anî û hevpeyvînan lidarxist. Ji bo ku jin 
lceda destê xwe bifroşin me ji bo pêşxistina 
aboriya jinan jî navendekê vekir.” Gûzel 
di derbarê xebatan de ragihand ku gelek 
projeyên wan hene û wan heta niha di 
çarçoveya perwerdehiya rola regezî ya civalcê 
de 300 jinan perwerde lcirine. Gûzel got: “Me 
pirtûkxaneya jinan avakir û kursên werzişê 
dane destpêkirin. Me kargeheke jineolojiyê 
vekir û 100 jin hatin perwerdekirin. di vê 
projeyê de me xwest ku jin dîroka xwe hîn 
bibin, têkoşîna xwe nas bikin û nêrina xwe 
ya jinê ser jiyane rêk û pêk bike û rola ku 
civakê jêra amade kiriye çiye bizanibe.” 


tunene, lê rolên regezî yên civakê jinan ji 
gelek pişeyan bêpar dikin. Gûzel da zanîn 
ku ji bo van qalibên civakê bêne şikandin 
wan kontejanên xebatkarên jin ên şaredariyê 
zêde kirine. Gûzel da zanîn ku li şaredariyê 
ji sedî 7’ê xebatkaran jin bûne, lê niha ev rêje 
bûye ji sedî 30 û wiha dom kir: “Me xwest jin 
dest bi ajovaniya otobasên şaredariyê bikin, 
lê kesî serî lê neda. Ji bo teşwiqkirinê me 
kursa ajovaniyê da destpêkirin û niha jî em 
kampanyayekî didin destpêkirin. Ji bo ku jin 
dikaribin li derveyê mala xwe wextên xwe 
derbasbikin, em ê rojekî ji bo jinan otobasên 
şaredariyê bê pere bikin.” 

“Mexdûrên şer jî bêtir jin in” 

Mekiye Gûzel desnişan kir ku di qedex- 
ekirina derketinên kolanan de, di şer û 
pevçûnên ku qewimîn de herî zêde jinan êş 
û azar kêşa ye û ji ber vê yekê jin naxwazin 
ji malên xwe derkevin. Gûzel wiha domand: 
“Di nava şer de herî zêde jin û zarok têne 
kuştin. Şer, bêtir bandora xwe li ser wan dike 
û wê ev bandora neyênî bi salan dom bike. 
Heta niha 97 jin serî li navenda me dan. Ji 
21 jinan re piştgiriya dêrûnû hate dayîn û 
seansên hin jinan jî didomin. Li Mêrdîn û 
5 navçeyên wê 6 navendên piştgiriya jinan 
ku xebatên xwe dimeşînin hene. Lê ev şer û 
pevçûn ji xebatên me re jî dibe asteng. Em 
dixwazin ev şer demildest raweste.” Gûzel 
diyar ki ku ji bo 2016’an gelek projeyên wan 
ên wek; Sûka Kedê ya Jinan, Fûara Pirçandî 
û Xwaringeha Jinan hene. 

“Em bê minet in” 

Jina bi navê Yuksel Taş a 28 salî ku yek ji 
kursiyerên şaredariyê buye da zanin ku ew 
piştî perwerdehiya dirutinê buye xwedî kar 


û debara malbata xwe dike. Taş diyarkir ku 
piştî bavê wê rihmet lciriye berpirsiyariya 
dayîka wê û herdû xwişkên wê ketiye ser 
milê wê û wiha domand, “Piştî mirina bavê 
min karê malê ket ser milê min. Min dest 
bi kursa dirûtinê kir û niha jî di atolyeyê de 
dixebitim û debara mala xwe dilcim. Xwezî 
min berê dest bi kursê bikira û bibûma 
xwedî pîşe.” Taş bang li hemû jinan kir ku 
ew ji malê derkevin û aboriya xwe bigrin 
destê xwe û got: “Bi rêya vê kargehê em bê 
minet in. Gelelc jin hene ku dixwazin kar 
bikin, lê ev kargeh têr nake” Taş da zanîn 
ku ji ber şer tûrîst nayên Mêrdînê û karê 
wan wek berê baş nameşe û hêviya xwe ya 
rawestandina şer anî ziman. 

Mamosteya drûtinê Tûrkan Gûndûz di- 
yarkir ku ew 14 sale mamostetiyê dike û jina 
perwerde dike û her yek ji wan dibe xwedî 
pîşe. Gûndûz destnişan kir ku ew bi awayeki 
dildar di van qursan de mamostetiyê dike 
û di qursan cil û bergên heremî, etekên û 
centê jinan çêdikin wiha domand: ”Em li 
vir ser dirutinê kar dikin, ji bo ku şagirtên 
me mexdûr nebin ez bi awayek dildar kar 
dikim jinan ferî dirûtine dilcirn dema ku jin 
fêr dibin gelelc kêf xweş dibin. Ev der ji bo 
jinên ku li malê dibînin firsendek mezine 
ji bo jinan ev der hem bi awayekî piştgiriya 
maddî û maneviye anha 
di atolyeyê de 12 
jin kar dikin ev 
jin hem bune 
xwedî pîşe û 
hem jî debara 
mala xwe 
dikin.” 


Guzel: gelek tiştên ku em bikin hene 

Gûzel ragihand ku di bin banê Navenda 
Jinan ya Arîn de 6 qurs hatine vekirin di van 
qursan de 120 jinan qursa seramik, dirun, 
çêkirina sabunê, çêkirina kîliman, qursa 
xwendin û nivîsandinê ditiye. Di bin banê 
Navenda Jinan ya Nahrîn de ji anha qursên 
erbanê, lcişik, qursa werzîşê û qursa zimanê 
kurdî didome. Di bin Serokatiya Daîreya 
jinan de daristaneke bi navê Kader Ortakaya 
li ser 54 hezar metrekareyê de darê zeytûnan 
hateye çandin û disa di bin banê Serokatiya 
Daîreyê de 100 jin di derbarê zayenda civakî 
û mezinkirina zarokande hatine perw- 
erdekirin. Gûzel da zanîn xebatên ku wan 
daye meşandin jinan zêdetir bi hêz kirine, 
broşurên ku wan belav kirine bandorek er- 
enî li ser jinan kiriye û serlêdanên jinan zê- 
detir bûne. Gûzel wiha axivî: “Me gelek jinên 
ku gefa mirinê dixwarin şandin stargehên 
jinan. 120 jin di kursên pişêyê de perwerde 
bûn. Nîvê civakê jin in, lê civak di bin nîrê 
mêran de ye. Em dixwazin bi polîtîkayên 
jinan civakeke hevpar avabikin.” 

“Jin bi hev re hev bi hêz dikin” 

Gûzel di derbarê xebatan de anî zi- 
man ku piştî vekirina 2 navendên jinan û 
pêşangeha keda jinan, ew ê di 2016’an de 
dest bi tekoşina li dij tûndiya li ser jinan 
bikin û amûrên xwe zêde bikin. Gûzel wiha 
pêdeçû: “Emê ji bo ku jinên di bin gefa 
tûndiyê de ne, xeteke telefonê ya lezgin, ji 
bo cihê mayînê stargeh û îstasyonên gava 
yekemin vebikin û perwerdeyên li hemberî 
tûndiyê yên ji bo jiholêrakirina tûndiyê 
bidin destpêkirin” Gûzel desnişankir ku di 
nav civakê de derfetên xebatê yên jinan kêm 
in, li tu deverê ji bo xebata jinan qedexe 

Abdulbasia Seyda: 

Ji Cenevre ji 
çareserî dernakeve 

Bernameya "hikûmeteke demkî" ya ji bo Sûriyê destpêkir. Her çend tê çaverêkirin ku rejim û 
opozîsyon ii ser wê bernameyê rêk bikevin jî heta niha tu nîşaneyên wê yekê tunene û rikberî 
û dijberiya herdu aiiyan berdewam dike. Rejim dide xuyakirin ku ew bi nûnerên komên çekdar 
re rûnanê û opozîsyon jî dide xuyakirin ku heta şertên wan neyên bi cih kirin ew jî cihê xwe di 
civînê de nagirin. 


Siwar Bedirxan 


L i Sûriyeyê qeyran û şerê navxweyî di 
n Adara 2011’an li bajarokê Dêrayê 
destpêkir. Di meha nîsanê de 
xwepêşandanên li Dêrayê li seranserê Sûriyê 
belav bûn. Artêşa Sûriyê ji bo serkutkirina 
xwepêşandanan gelek navend û navçe 
milîtarîzekirin û bi hezaran kes kuştin. 

Li hêla din gelek komên radîkal ên îslamî 
beşdarî nava xwepêşandanan bûn û li dijî 
rejimê dest bi şer kirin. NY beriya bi çend 
rojan eşkere kir ku ji sala 2011 an heta niha 
220 hezar kes ji ber şer mirin e û zêdetir ji 8 
milyon kes jî penaber bûne. 

Ji destpêka şerê li Sûriyê NY hewlda 
ku şer bi dawî bibe û aliyên opozîsyona 
Sûriyê û rejima Sûriyê bigihîne hevûdu. Bi 
wê mebestê gelek civîn li gelek paytextên 
dewletan bi rêve çûn. Civîna Cenevre I- II, 
Moskova I-II Viyana I-II Riyad û niha jî 
Cenevre III birêve diçe. Her wiha weke çavê 
hemû cihanê çavê kurdan jî li Cenere III 
ye. ENKS ku weke parçeyek ji delegasyona 
opozîsyona Sûriyê ye beşdarî Cenevre III 
dibe. Lê belê PYD û nûnerên wê beşdarî 
Cenevre III nabin. Evyek jî ev demeke dirêj 
ê bûye rojeva siyaseta cihanê. 

Serokê berê yê Encûmena Niştimanî ya 
Sûriyê Dr. Abdulbasid Seyda, nûneriya kur- 
dan a li Cenevre III, hêviyên ku ji Cenevre 
III tê kirin ji BasNûçeyê re şîrove kir. Seyda 
telcez kir ku ew ne bi hêviyeke ku ji Cenevre 
III jî ji bo çareseriya şerê Sûriyê îradeyeke 
derkeve û ew ê rewşa heyî berdewam bike. 

Beşdariya kurdan û beşdarnebûna 
lcurdan a ji bo Cenevre III niha mi- 
jara serelce ya cîhanê ye. Beşdarbûn û 
beşdarnebûna lcurdan a ji bo Cenevre 
çima ewqasî giring e? 

Rast e, gelekî tê nîqaşkirin. Li gor me 
kurd beşdarî Cenevre III dibin, ENKS 
beşdar dibe. Gelek partiyên wan hene. 


Nûnerên wan beşdarî Konferansa Riyadê 
bûn. Her weke din xortên din ê kurd ku ji 
destpêka şerê Şoreşa Sûriyê di proseyê de 
cihê xwe digrin beşdar dibin. Lê belê eger ji 
kurdan mebest PYD be, PYD ne beşdar e. 
Siyaset û nêrînek PYD’ê ya din heye. PYD 
bi PKK’ê ve girêdayiye. Ne partiyek kurdên 
Sûriyê ne. Danûstandin di navbera wan û 
rejîmê de hene. Ew ne di nava opozîsyonê 
de ne. Kurdên ku di nava opozîsyonê de 
ne wê di civînan de cihê xwe bigrin û li 
ser maseya Cenevrê hem beşdarî proseya 
çareseriya qeyrana Sûriyê bibin hem jî doza 
mafê lcurdan bikin. 

Kurd niha beşek in ji opozîsyonê. ENKS 
îro di opozîsyonê de ye. Beriya ENKS’ê 
komîsyonek heye ew jî komisyona kurda 
ye. Di qada navnetewî de ji xortan û civaka 
sivîl gelek nûner hebûn û ew jî di nava 
opozîsyonê de ne. Yê ku ne tê de ye ji aliyê 
kurdan PYD ye û PYD jî em dizanin têkili- 
yên wan û rejîmê hene lê dibêjin têkiliya 
me tuneye. Dema ku tu pereyan ji rejimê 
distînî, tu alikariyê distînî, tu petrolê distînî, 
îstixbarata rejîmê niha di Qamişloyê de ye 
îro Qamişlo di destê rejîmê deye. Ev eşkere 
ne. eger tu siyasetê dimeşînî bi mêranî 
li siyaseta xwe xwedî derkeve. Lê belê tu 
siyasetekê bajoyî û bibejî nizam em çima li 
hevdu nakin. Kurd dema ketin opozîsyonê 
ne weke ku tenê hema bikevinê. Ji bo mafê 
kurdan tespît bibe û em li ser vê meselê 
gelekî peyîvîn. 

Beriya ku alî li ser masê li hev kom 
bibin û bên Cenevreyê dijî hevdû 
daxuyaniyan didin. Yanî tu hêviya te ji 
Cenevrê ji bo çareseriya qeyrana Sûriyê 
bernameyek derkeve heye? 

Tu hêviyeke min î mezin tune ye. Bi tenê 
prosesek siyasî destpêdike lê li gor tiştên li 
ber destên me ez bawer nalcim ku Cenevrê 
jî qeyranê çareser bike. Lê belê ev proses 
wê dûrûdirêj berdewam bike. Evyek jî 
girêdayî wê yekê ye, em ê binêrin rejîm û 
hevalbendên wê û civaka navnetewî çawa 


li vê meseleyê dinêrin. Lê ez bi xwe gelekî 
jê ne hêvîdar im ku çareserî ji Cenevre III jî 
derkeve. 

Ku ji Cenevrê li ser qeyranê berna- 
meyeke çareseriyê derkeve, kesayetên 
giring ê siyaseta Sûriyê lcu di nava 
opozîsyonê de cih digrin, welce cenabê 
te, Qedrî Cemîl, Fuad Elîlco û navên din, 
hûnê ji bo mafê kurdên Rojava çi bilcin? 

Li Kurdistana Sûriyê niha ku bigihijin 
qonaxa siyasî û em bêjin hikûmeta demkî 
ava bû mesela Beşar Esad çareser bibe, 
wê çaxê divê komîteyek çêbibe û beriya 
wê divê kongreyeke xelkê Sûriyê çêbibe û 
komîteyek çêbibe û ev komîte mafê hemû 
milet mezhep û olên Sûriyê ji aliyê wê 
komîtê bê tespît kirin û di hundirê deestûrê 
de cih bigirin. Kurd divê li wir rola xwe baş 
bizanin û bilîzin. Dezgehên kurdan hene 
gel û organîzeyên wan hene partiyên wan 
hene wê bêtir hevdû bibînin û hem bibin 
beşek ji prosesa siyasî hem ji destûra ku 
mafê wan tespît bibe rêz jê re bê girtin. 
Helbet wê demê mafê hemû gelê Sûriyê wê 
bê çareserkirin. 

Ez dixwazim bêm ser xebatên ENKS’ê. 
ENKS’ê kampanyaya îmzeyan dabû dest- 
pêkirin û wê îmzeyan bibin Cenevreyê, 
xebatên ENKS’ê beşdariya wan, projeya 
wan a ji bo Rojava çawa şîrove dikî? 

ENKS’ê divê ji îro baştir bixebitiya, lewre 
derfetên wan baştir bûn. Çav bêtir li wan 
bû. Lê gelek qelsî xistin karê xwe. Heta îro 
PYD li hemberî wan bihêz bû. Ev rastiyek 
e. Ev gava dawî ya îmzeyan gaveke baş e û 
nêzikî 600 hezar îmze civandin. Heta ku 
bêjin lcurd heqê xwe dixwazin û deynin ser 
masê welatên Ewropî û Rojhilatî. Lê belê 
divê ev gava heyî di berjewendiya kurdan 
hemûyan de bûye. Lê li gelek cihan PYD rê 
li ber wan girtin, astenkirin û armanca ku 
bigîjin milyonek, astengkirin, nehiştin. 

Bi serpereştiya PYD’ê Meclîsa Sûriyeya 


Demokratîk ava bû. Tê gotin ku ewê 
beşdarî Cenevreyê bibin. Beşdarbûna 
du aliyên lcurd û ji hev cuda di qada 
navnetewî de tê çi wateyê? 

Divê mirov realîst be. Niha ereb jî faris jî 
tirk jî giş ne yek in. U kurd jî ne yek in. Ew 
nêrîna ku kurd hemuû yekbin nabe, dil dix- 
waze lê nabe. Du nêrîn û du alî hene. Aliyek 
bi şoreşa Sûriyê re ye, bi miletê Sûriyê re ye 
doza miletê Sûriyê dike. Û li ser pirsa gelê 
kurd jî eşkere dilce ku divê bi şêweyekî siyasî 
çareser bibe. Aliyê din nabêje, lê bi rejîmê 
re di têkiliyê de ye. Danustandinê bi rejmê 
re dilce. Ew cihên ku di bin destê wan de 
ne, rejîmê daye wan. Mûçeyên karmendên 
wan jî rejîm dide. Berpirsyarên rejîmê di 
wir de ne. Li Cenevre III ew ê du delegasyon 
hebin. Yek a opzîsyonê û ya din jî ya rejîmê 
ye. Lê belê mimkûn e MSD’ê û yên din wek 
pêwirdar bînin ji bo ku Rûsya û îranê qanih 
bikin. Lê wê ne di hindûrê şanda opzîsyonê 
de bin. Kurdên di bin banê opozîsyonê 
de wê nêrîna xwe bêjin û meseleya kurd 
bînin ser masê. Lê yên din dibe ku xelk bêje 
kurd in û mafê kurdan dixwazin lê ew bi 
xwe jî qala vê yekê nakin û behsa neteweya 
demokratîk dikin. Mebesta wan ji vê çi ye ez 
bi xwe jî nizanim. Bê neteweya demokratîk 
bê ka çi ye. 


Dewletên mezin DYA û Rûsya jî niha 
hatine Rojava û Sûriyê, dest bi avalcirina 
bingehên leşkerî kirine. Ev rewş wê çi bi 
xwe re bîne? Di qonaxeke wisa de ew ê 
şerê heyî gurtir neke? 

Ev jî tiştekî seyr e. Niha Rûsya nêzikî 4 
mehan e bi tanq û top û balafiran alikariya 
rejîmê dilce û ew bi xwe jî bi balafirgehê xwe 
jî li deverê Sûriyê dixe. Ew dibêje mesele 
DAIŞ e. Lê belê heta niha li komên dijberê 
DAIŞ’ê dixin. Di vê meseleyê de bêdengiyek 
jî heye. Aniha leşkerên xwe jî anîne. Li ser 
erdê jî anîna li devera Qamişlo bi sedan 
leşker anîne. Amerîkayê jî leşker anîne. Gelo 
planek nû heye û ew ê sînorên din deynin? 
Gelo ew ê Rojhilata Navîn ji nû ve serûbin 

Aiiyên kurd ku ew ê di 
nava opozîsyonê de cihê 
xwe bigrin jî amadekariya 
wê yekê dikin ku nûnertiya 
kurdan bikin. ENKS e beriya 
beşdariya civînê ii Rojava û 
Başûrê Kurdistanê dest bi 
tomarkirina îmzeyan kiribû. 

Her wiha tê zanîn ku ew ê 
ENKS wan îmzeyan jî radestî 
nûnerên NY’yê bike û doza 
mafê kurdên Rojava bike. 

dikin? Li ser berjewendiyên van dewletan 
gelek gotin hene. Sykes - Picot sed salên 
wê qediya ye divê nêrînekê nû çêbibe, û 
şert û merc hatine guhertin. Bi ya min tiştê 
aniha ne zelal in tevger, danûstandinên ku 
niha mirov dibîne yek heye ku wê guhertin 
çêbibe. Ew ê li Rojhilata Navîn, bi sînorên 
xwe yên îro û rengê xwe yê îro wê lê guhertin 
çêbibin. Lê belê ev guhertin kengê pêk tê, 
ew jî ne diyar e. 

Ev guherin ew ê çi tesîrê li kurdan bike? 

Kurd jî li herêmê ne. Rewşa lcurdan ji ya 
herkesî naziktir e û guherîn li kîjan deverê 
çêbibe lcurd pê re eleqedar in. Ji ber ku kurd 
li deverê belavbûne. Li sê çar aliyê lcurdan 
niha şer hene. Tiştekî din jî ew e. Kurd 
niha ketine rojevê û em bêjin nebêjin bûne 
faktorek ku bixwaze vê organîze bike. Divê 
pirsa kurdan berbiçav bikin kes nikare guh 
nedê. Kurd divê bi xwe danustandinan bikin 
li hevdû bin. Lê eger xwe bikin di destê vê 



hêzê yan wê hêzê ew ê bên hemberî hevdû. 
Wê demê kurd wê winda bikin. Kak Mesûd 
Barzanî li Kurdistanê bi hêzên siyasî re 
rûniştibû. Wî hewldabû ku gotina kurdên 
Sûriyê bi kêmanî bide ser hevdû. Lê belê ew 
pêk nehat. îro du projeyên kurdan hene. 
Projeyek ew e ku di warê kurdewariye de 
gav biavêjin û ya din jî ketine destê îranê 
ye. Mesela Îranî tînîn li ber vê meseleyê 
datînîn. Kurd wê çawa xwe jê xelas bikin. Ev 
bi lcurdan ve girêdayi ye. 

We behsa îran û Rûsyayê lcir, dema 
mirov lê dinêre Tirkiyeyê jî gelek pro- 
jeyên xwe hene. Gelo ew jî piştevaniya 
opozîsyonê û hêzên bi ser wê ve nake? 
Yanî ew Bihara Erebî tenê bi destê îran û 
Rûsyayê ber bi zivistana erebî teşe girt? 

Ew bûye zivistan lê ev ne sûcê milet e. 
Sûcê hêzên navnetewî bû ku rê û pêşî li 
van miletan girtin û hiştin yên hemberî 
wan bêhtir xurttir bibin. Tirkiyeyê jî 
gelek caran gotiye, bêguman dewletek 
mezin e û pirsa kurd li cem wan jî 
girîng e ku hejmara kurdan herî zêde 
li wir e. Ew ne ku naxwazin kurd 
beşdarî Cenevrê nebin ew dixwazin, 
lê belê di mesela PYD’ê de ji bi 
PKK’ê ve girêdêdayi 
ye û PKK îro li 
hemberî wan 
siyasetê diajo. 

Ew dibêjin 
bila kurdên 
derveyî 
PYD’ê ama- 


de bin lê em PYD’ê qebûl nakin. îro PYD bi 
xwe jî bi îranê, bi rejîmê re danustandinan 
dike û xwe weke partiyeke kurdên Sûriyê 
nabîne. Biryara wan ji Qendilê ye, ev ne 
veşarti ye û tu bi vî awayî danûstandinê 
bikî tu ne di berjewendiyê kurdên Sûriyê û 
miletê Sûriyê, şoreşa Sûriyê ku îro ku hemû 
kes dixwazin vê meseleyê çareser bikin. îro 
gelek kes dibêjin me ev dever rizgar kir! Baş 
e te ji kê rizgar kiriye? Te ji rejimê rizgar 
kiriye? Tenê şerekî ku bi rejîmê re kiriye 
heye? Te ji rejimê stendiye, ji min re bêje? 

Bi min tişt hatine eşkere kirin lê îca mirov 
propangandayê ji kurdan bikire û bifiroşe 
kurdan ev tişt cuda ye. 

Eger ew proses bi cih nebû û Esad bi 
piştevaniya Rûsya bêhtir bi cih bû, egera 
wê heye ku êrişê bîne ser 
kurdan? 

Tugarantiyavê 
tune ye. Tu kesî weke 
Esad û bavê wî tadayî 
li kurdan nekiriye. 

Ji sala 1970’yî heta 
2000’an Hafiz Esad 
hebû. Bavê Beşar 30 
salan hikûm kir û Beşar 
Esad jî ev 15 sal e li ser 
erka bavê xwe 
ye. Hafiz 


Esad gelek li ser desthilatê ma û tiştek neda 
lcurdan û erd, nasname ji kurdan stendin, 
mafê xwendinê nedan wan û riya leşkerî 
polîsan girtiye ku kurd bikevinê. Mafê 
lcurdan nîn e ku karekî bikin û bixwînin. Li 
gor agahiyên ber destên me, Esad gotiye em 
zeîf in û em mecbûrî PYD’ê ne, bes dema 
ku em xurt bibin em ê du rojan meselê safî 
bikin’ ew ê weke berê berdewam bikin. 

Niha du opozîsyon hene. Yek opozîsyo- 
na navxweyî yek jî ya devre. Yek weke 
netewî yek jî wek ya şoreşgeri ye. 

Kurd niha beşdarî herdûyan jî lcirine? 
Opozîsyon çima wisa ji hev cuda ye? 

Opozîsyona derve û hindûr esas jê re tune 
ye. Ew di wextekê de çêkirin. îro karê ku 
çêdibe. Encûmena Niştimanî ya Sûriyê ne. 
Ya din jî ew jî Opozîsyona Sûriyê ya ji derve 
ne. îro Serokê Encûmena Niştimanî George 
Sebra, Riyaz Hicab, Mişel Kilo ji hefsê der- 
ketin hatin gihiştin me. Ev mesele ya hindur 
a ji derve ne meseleyeke ewqasî giring e. 

A niha jî, Hesen Evdilezîz û hevalên ku 
digotin ev opozîsyona hindûrin tevde li Ri- 
yadê amade bûn, bi me re ne. Bi vê meselê 
jî dilîzin. Welce mesela ku dibêjin kurd ne 
hazirin na kurd hazirin lê kurdê ku hun 
dixwazin ne hazirin, ev raste. Kurd hemû ne 
yek nêrîn in. Em wek opozîsyon û wek kurd 
em ê beşdarî civînan bibin. Ez bi xwe şexsî 
başdar nabim biryara min bu biraderan jî 
xwest. Hevalên me beşdar dibin û haya me 
ji hevdû heye. Me kar li hevdû parve kiriye. 

Ermeniyê Sêwregî 



Yeno texmînkerdene ke roja 
ma de şêniyê bajarî ra nezdi- 
yê sera pancê xo ermenî yê. 
Destpêka seserra 20’an de 
nûfusê Sêwregî des hezarî 
biy û mabênê hîrê û şeş 
hezarê xo ermenî biy. Goreyê 
ermenî Kevorkian û Paoudi- 
janî, serra 1914’î de şêniyê 
ermeniyan Sêwregî de 2.853 
biy. Patrîkxaneyê ermeniyanê 
Îstanbuiî zî na hûmare sey 
1.855 dano. 


ismet Siverekli 


S êwregî, her çend bajarê kirmancan 
(zazayan) yena qebulkerdene zî 
bajarêde ermeniyan zî hesabîno. 
Nameyê bajarî aslê xo de ermenkî yo û 
manayê ci “xirabaya siya” ya. Ermenkî de 
reş “seav” o û xiraba zî “averak'” a. Çekûya 
Sêwregî ziwanê ermenî de manaya xo 
'Seaverak' a. 

Yakût el-Hamevî, xebata xo ya niviskî 
de qalê Sêwregî keno û vano; roniştvanê 
bajarî pêrkoyê xo ermenî yê. Goreyê Vakîdî 
zî, bajar aliyê ermenî Yurik el-Ermenî ra 
ameyo awankerdene. 

Nê her di îdîay rast niyê. Tarîxa bajarê 
Sîwergi zaf kehana û tiya ra zaf şaristanî 
ravêryayê. Mavajê sumerî, akadî, hîtîtî, 
asûrî, etî, ûrartû, mîtanî, bîzanzî, erebî, 
selçûkî û osmanî. 

Mimkûn o ke bajar demê Asuriya de 
ameyo vîrankerdene û dima Urartu ya 
bajar şên kerd o. Nameyê bajarî tarîx de 
zey Kînabe, Surk, Sevavorah, Sevavarak, 
Sevaverek, Sebaberek, Sibabarka, Siklis, 
Suveyda, Serrek û Senn ameyo bilcara- 
rdene. 

Yeno texmînkerdene ke roja ma de 
şêniyê bajarî ra nezdiyê sera pancê xo er- 
menîyê. Destpêkaseserra2oandenûfusê 
Sêwregî des hezarî biy û mabênê hîrê û şeş 
hezarê xo ermenî biy. Goreyê ermenî Ke- 
vorkian û Paoudijanî, serra 1914I de şêniyê 
ermeniyan Sêwregî de 2.853 biy. Patrîlcx- 
aneyê ermeniyanê Îstanbulî zî na hûmare 
sey 1.855 dano. 

Bajar de yew wendegehê ermeniyan 
estbî. Verê Cengê Dînya yê Yewinî de adedê 
wedegehanê ermeniyan panc bî û nînan ra 


di hebî yê olî/dînî biy. Bajar de bi nameyê 
Surp Torosî kilîseyêda ermeniyan zî estbî. 

Şaristaniya Sêwregî bi destê ermeniyan 
ameya neqişkerdene. Roja ma de şopa nê 
neqişan her goşeyê bajarî de yena vînitene. 
Şaristaniya Sêwregî de Hêniyê Hecîpinarî 
cayêdogirangêno. Noeser, i936andebi 
destê yew ermenî Yane ya ameyo viraştene. 
Fina “Keyeyê Terzî” zî esereko zaf muhîm 
0 û i90oan de hetê hostayê siyanî ermenî 
Polo Nişanyanî ra ameyo awankerdene. 

Suka Sêwregî bi siyanê bazaltî yê 
reşan namdar a û bajar bi nînan ameyo 
awankerdene. Nê siyî bi destê hostayê 
Banda Remoyî ameyê şikitene û viraştene. 
Eslê Remoyê Banda ermenî yo û roja ma 
de karê hemaliye keno û vano; “Emrê 
mi nezdiyê heştay serre yo û mi emrê 
xo bi neqişnayena siyan derbaz kerdo, 
roja ma de bajar bi siyanê sukan nîno 
awankerdene. Herinda înan betonî 
girewta. No kar de zî tamê verî nêmendo, 
coka ez karê hemaliye lcena.” 

Zanatê bajarî sey verî ewro zî ermeniyan 
ra yeno perskerdene. Ermenî nê zanatanê 
xo merkezê bajarî de îcra kenê. Dikanê 
ermeniyan Kuçeyê Şeytanî de yê. 


Ermeniyê Sêwregî tena lcarê neqişkerdişê 
siyanê bazaltî nêkenê, karê neqşê sifîrî û 
paxirî, marangoziye, nalbandiye, asinka- 
riye û çerçîtiye zî kenê. Demo ke merdim 
keweno Kuçeyê Şeytanî vîneno ke vengê 
xebata hostayanê ermeniyan kuçeyî gêno 
binê tesîrê xo. 

Roja ma de zaf keyeyê ermeniyan bajar 
de ciwiyenê. Nê keyeyan ra tewr namdarê 
xo “Kê Banda” yo û Taxa Esmerçayirî der 
0. Kê Bandaran ra zaf keyeyî badê darbeya 
leşkerî ya nyê Êlule bajar terk kerd û şiy 
Meletî. 

Sêwregî de Dewê Ermeniyan û 
Kilîseyê înan 

Merkezê Sêwregî de Kilîseyê Surp Torosî, 
Dewa Nisibîn de Surp Astvadzadzin 
(Kilîseyê Meryem Ana), 

Dewa Çagaxî de Kilîseyê Surp Amenap- 
rgiçî, 

Dewa Simakî de Kilîseyê Surp Krikorî, 
Dewa Mexre de Kilîseyê Surp Kevorkî, 
Dewa Gori de Kilîseyê Surp Sahakî, 

Dewa Oşin de Kilîseyê Surp Stepanosî, 
Dewa Xirbik de Kilîseye Surp Mesropî. 


Miyanê ermeniyanê Sêwregî de keso 
tewr namdar, Xidir Baran bî. Xidir Baran, 
“Keyeyê Banda” ra bî û demê şerê PKK û 
Bucaxijan de hetê hêzanê dewlete ra ame 
kiştene. Kiştişê Xidir Baranî, kiştişêde nor- 
mal nêbî. PKK bajar de seba kiştişî endamê 
xo Ekrem Bucakî (17.03.1980), merasîmê 
cenaza organîze kena. Merasîmî ra dime, 
şaro ke amade biyo, bi meşê yeno Taxa Es- 
merçayire. Tiya de hêzê dewlete nêverdanê 
şar çalekiya xo berdewam bikero û tankan 
ramenê serê amadeyiyan; 0 taw Xidir Baran 
xo çekeno/erzeno tankan ver. O bi no tore 
wazeno ke komkiştişî bivindarno labelê 
hêzê dewlete nêvindenê û tankan ramenê 
şarî ser, Xidir Baran û Emîno Xînt, yanê di 
kesî yenê qetilkerdene. 

Goreyê tayê çimeyan, eslê serekê MHP 
Devlet Bahçeli zî Sêwregî ra yo û ermenî 
yo. Malbata Bahçelî kê Fettehan ra ya û rew 
ra Sêwregî ra bar kerdo û şiyê qeza Edena 
Bahçe de ca biyê û Bahçelî tiya de marda/ 
maya xo ra biyo. 

Mabênê namdaranê ermeniyanê Sêwregî 
ra Rupen Zartaryan zî cayêdo giran gêno. 
Rupen Zartaryan, serra 1874 an de marda 
xo ra biyo û karê nuştoxiye kerda, demê 
jenosîdê 24 e nîsane de bajarê Îstanbulî 
de amo tepîştene, qeza Anqara Ayaş de 
hepisxane de mendo û tiya de merdo. 

Atawo ke Dewleta Osmanî serra 1915I de 
qirkerdişê ermeniyan dana destpêkerdene; 
mintiqa Diyarbekir û Riha de, tewr vêşî 
zî Sêwregî de ermenî bi miletanê bînan 
ra miyanê haştiye de ciwiyêne. No dem 
de waliyê Diyarbekirî endamê Cemiyetê 
Îttîhat û Terakkî Dr. Reşîd 0. Dr. Reşîd, bi 
hêzanê dewlete çekeno/erzeno Sêwregî ser 
û bi hezaran ermeniyan qetil keno. 

Mûnzûr Çem: 

"Dewleta tirka şarê 
dimiliya zahf asîmîlê kerdo" 


b - 


“Meseieya kirdikî ya en gird 
zazaya miyan di p meseiaya 
wahir nevijeyena ziwanê xo ya. 
Zazay an ci dimiiî, ziwanê xo 
ciyan di xo yo rojane di kisey 
nekenê p niyanê piratîk kerdene; 
nenuşnenê û qanê coy no 
ziwano hedi hedi beno vinî. 
Demo peyneyin de zazakî an ci 
kjrdikî sero xeyiê xebatî vira- 
zyayê û nê xebatî dewam kenê. 

Feqet meseiaya gird a kirdikî p 
şarê ma xo miyan di ziwanê xo 
kisey nekeno." 


îsmet Aygtin 


M ûnzûr Çem, noştox û ziwannaso. 
Nezdiyê 32 serî yo 0 yo ziwandê 
zazakî sero xebat keno. O, ser 
kirdikî sek otorîter yeno qebulkerdene. 
Xuruba Vate; na xurub ser standartbiyayena 
ziwan de Dimilî xebat lcena, vano ki: "Dewl- 
et tirka şarê Dimiliya zahf asîmîlê kerdo" 


Şima, ziwan de kurdî lehçeyê zazakî 
sero girweyenê û xeylê kitabî neşir 
kerdê. Hejmarê, keso lci zazalcî qisey 
kenê çendê nê? 

Kûrdîstan û Tirkiyê di nezdiyê 5 mîlyonî 
lcurdê ki zazakî qisey kenê estê. Teberdê 
welatî ji hezaran zazay jiyan kenê. 

-Şima, nezdiyê 32 serî yo ser dimilî 
(Zazakî, Kirdikî) kar (xebat) kenê. 
Meseleyê Zazakî çiçî yê? 

- Meseleya kirdikî ya en gird zazaya mi- 
yan di, meselaya wahir nevijeyena ziwanê 
xo ya. Zazay an ci dimilî, ziwanê xo ciyan di 
xo yo rojane di kisey nekenê, niyanê piratîk 
kerdene; nenuşnenê û qanê coy no ziwano 
hedi hedi beno vinî. Demo peyneyin 
de zazakî an ci kirdikî sero xeylê xebatî 
virazyayê û nê xebatî dewam kenê. Feqet 
meselaya gird a kirdikî, şarê ma xo miyan di 
ziwanê xo kisey nekeno. 


Va, sebebê neye çici yo? Çiçi ra dimilî 
xo miyan di an ci ciyanê xo yo roşane de 
ziwanê xo qesey nelcenê? 

Heremo ki zazay ciyan benê, dîroka 
kurdan miyan di cayê do mihîm geno. No 



herem, ca yo sereverzayena şarê de dimili- 
yanê kurdan 0. Wextê nê sereverzayenî di 
zazay mecbûr mendî ki xo banci koya ser û 
uca di ciyanê xo dewam bikerê; têkiliyê ci 
kurdan di bînan ra qût bi. 

Qandê sereverzayenda dimiliya, dewlet ji 
nîna sero vêjî tahda kerda, ziwanê ci qedexe 
kerd û no qedexekerden ewro ji berdewam 
kena. 

Fina ji no herem de dewlet zahf dest 
çeker do ci û şarê dimiliya zahf asîmîlê 
kerdo. Ewro şarê zazaya xo miyan di vêjî 
tirkî qesey lcenê. 

Şima, qandê reyayena ziwan de kirdikî 
xeylê lcarî miyand di caye genê. Şima 
şenê nê xebatan de xo sero marê tenekê 
înformasyon bi dê? 

Ez bi xo, di serda i977an tepya ser ziwan 
de kirdikî xebat lceno. Mi ser gramatîkê 
kirdikî yew kitab neşir kerdo û bi xo ji 
gruba Vate di xebat kena. Grûba Vate, verê 
neye 12 serî Swêd di amê sazkerdene. Sebe- 
bê sazkerdena na grûb, meseleyê gramatîkê 
kirdikî estî bi; ma qayilî bi nê meseleya bi 
standart biyayena kirdikî ya orte ra hevadê. 

Şima, standarbiyayena kirdikî an ci 
dimilî sero girweyenê. Taye kesê zazaya 
estê ki vanê; "Xazakî lehçeyê kurdî 
niyo" û alfabeya şima ya ki bi karanê aye 
qebul nelcenê. Şima neye sero sevanê? 

-Nê vatenî, bahdê darbeyê leşkerî ya 12 
Îlonî vijyay orte. Verê darbey çiyo do ewna 
dimiliya miyan de çine bi. zazaya, xo kurd 


qebul kerdê û ziwanê xo ji lehçeyê kurdî 
vînayê. 

Na mesala ya ki vanê doimilî kurdî niyê, 
taye tirk û almana çekerda werte. Taye 
kesen mayê dimiliya, nê îddaayanê biyaniya 
dima şi. No çiyo do şaşo. Kurden kirdasî 
qesey kenê û lcurden kirdikî qesey kenê 
heta nika meseleyê da gird mabên di ci de 
nêvijya ya. 

Heger kesen ke îddaa kenê û vanê zazakî 
ziwanê do bi xo sero yo, gere neye çi bi 
qeydeyê zanayena vejê wertê. Bê lekolîn de 
zanayenî, çiyok ti vajê nîno qebulkerdene; 
tenya hîzmetê qaxûyê siyasî keno. 

Verê neye çend mengî UNESCO’y> zi- 
wanê ki dinya di finî benê ci sero raporê 
eşlcara lcerd. Na rapor da UNESCO’y 
miyan di nameyê ziwanê zazakî ji 
ravêreno. Şima, zek ziwannas û lceso ke 
zaza, na rapor da UNESCO’y sero kamci 
fikirdê? 

Na rapora ki UNESCO’y ser ziwananên 
dinya di finî benê amedê kerda, cadê ci da. 
Kesê ma yê dimiliya, ziwan de xo re wayir 
nevijyenê. Qesey nêkenê. Wexto ki merdim 
ziwanê xo hayatê xo yê rojane di niyaro pi- 
ratîk kerdene, 0 wext ji ziwanê ci beno vinî. 

Qandê neye çi zî sebebê ci estê; mesela 
kurdî wahîrê dewletê ni yê û ziwan de ci 
sero qedexey estê, nêşenê piratîk de kar 
biyarê. 

Ca yo ki dimilî jiyan bî û benê, uca ca 
yo do berzo û koyê. Sebebê ney zî serew- 
erzayen bi. Koya sero nêşayê ziwanê xo bi 


raya nuşnayenî kar biyarê; şarê kurda pêra 
dûrî kewt, pê fahm nêkerd. Ewro ji no rewş 
dimiliya miyan di hakimo. 

Mûnzûr Çem kam o? 

Ziwannas, rojnamevan-nustox Mûnzûr 
Çem, serda i945an di dewa Kêxî (Cêxî) 
Qurze di ameyo dînya. Wendena xo ya 
destpekerdeni dewa Kêxî Seter di, mektebê 
wertî kî Qeza Dersîmî Nazmiya di wendo. 
Serdai996an di Kolejê Sihhatîyê Diyar- 
bekîrî (Diyarbalur Saglik Koleji), serda 
i97i’an di Mektebê tktîsadi ve Tîcariyo Berz 
yê Ankara qedînayo. 

Serda i98o’an di qandê sebebê karê siyasî 
welatê xo terk keno û amêyo Almanya di 
ca biyo û karê xo yo siyasî tiya di, miyan 
di Partiya Sosyalîsta Kûrdîstanî di dewam 
kerdo. 

Mûnzûr Çem, di sera 1970’in ra heta neka 
karê nuştoxey keno û xeylê maqale, roman 
û kitabê gramerî yê dimilî nûşnayê. 

Çi esto ke hal û ûsul ra gore 0 mecbur 
mendo, nusteyê xo bi ciya ciya îmazayan 
nûsnê. Tayê îmzayê ke heta nika no kar pê 
kerdo nayê: H. Toprak, A. Tash, M. Çem, B. 
lîlan, S. Dîlan, Mîrzalî Çîmen û êb. 

Grubo ke çend serrî yo îmla û gramerê 
kirmanckî ser 0 gureyeno (xebetîno) û 
Swêd de kovara Vate vezeno, Mûnzûr Çem 
înan ra yew 0. Nustox naye de temsîlkarê na 
kovare yê Almanya yo. 

Mûnzûr Çem, sazkerdoxanê Kurd-PEN û 
Enstitûyê Zazakî yê Berlîn ra yew. 

Mamoste Sebrullah Mele Elî 

Arşîvgerê kelepora kurdî 



Mamoste Sebrutiahê ev demeke dirêj e berhevkariya govar, rojname û kitêbên kurdî kiriye ji aliyê xwe ve kitêbxaneyeke 
mezin tomar kiriye û rê li ber wê yekê girtiye ku destxet, mesnewî û dîwanên edîbên kurdan wenda bibin. Wî heta niha 
zêdetir 6 hezar kitêb berhevkirine û kitêbên kurdî weke ji nifşên nû re hiştine. 


Adem Özgtir 


H ezkririna kurdî ya ku di medre- 
seyên Kurdistanê de tovê wê 
hatiye avêtin gelelc rê li ber alim 
zana û hostayên kurdî vekiriye. Kurdî bi 
keda wan geş bûye, ji aliyê wan ve hatiye 
fêrkirin mesnevî û diwanên ku gençîneya 
herî mayînde jî bi keda wan derketine 
ser rûyê erde û li kitêbxaneyên kurdî cihê 
xwe girtine. Ev çîroka edebiyata kurdî ya 
medreseyan çîrokeke dûr û dirêj e. Ne 
çîroka wê bi dawî dibe ne jî qehremanên 
wê. Ji sedsala ç’an heta sedsala 20 an kurdî 
li ser axa medreseyên Kurdistanê bilind 
bûye û di nava cemiyeta kurdî de xwe bi cih 
kiriye. Stûnên wê li Rojhilatê Kurdistanê bi 
destê Nalî, Salim, Mehwî, Mewlewî, Qanî li 
Bakurê Kurdistanê bi destê Ehmedê Xanî 
Eliyê Herîrî, Pertev Begê Hekarî li Başûrê 
Kurdistanê bi destê Şêx Riza Talabanî, 

Hecî Qadirê Koyî, Pîremerd li Rojhilatê 
Kurdistanê jî bi destê Seydayê Tîrêj, Mele 
Nûriyê Hesarî hatiye vegirtin. 

Kesên ketin ber pêla wê kurdiyê û bi 
carekê jî be ew gencineya bi çavên serê xwe 
dibînin, dibin dildarê wê û jê re xizmetê 
dikin. Her peyveke kurdî tomar dikin, 
her berhemeke kurdî dibînin distînin û 
wê ji wendabûn şewetandinê rizgar dikin. 
Mamoste Sebrullah Mele Elî jî jiyana xwe ji 
kurdî re terxan kiriye û her kitêb, rojnmae 
govara kurdî ku li kuderê hatibe çapkirin 
peyda dike û arşîvekê çêdike. Sebrullehê 
Mele Elî, bi navê nasnav “Mamoste Sebrul- 
lah” çîroka xwe keda xwe ya di ber kurdî 
de ji BasNûçeyê re vegot. Sebrullah di 
dawiya sala i953’an de li navçeya Karaçoban 
a Erziromê ji dayik dibe. Bi gotina wî ew, 
di medreseyan de mezinbûye Bi eslê xwe 
Bedlîsî ye, bavê wî di medrese de meletî 
kiriye û disa bi gotina mamoste Sebrullah 
ew di medreseyên Kurdistanê de mezin 
bûye. Perwerdeya xwe ya sereke li gel bavê 
xwe li medereseyên Kurdistanê stendiye 
di nava zarokên feqe ilmê olî û zanistî bi 
kurdî xwendiye. Her wiha piştî xwendina 
medreseye û bidawîbûna ilmê li ber destê 
bavê xwe, dibistana navîn li Erziromê, za- 
ningehê jî li Enqereyê, li Zaningeha Gaziyê 
beşa ziman û wêjeya tirkî xwendiye. 

“Divê kurd li zimanê xwe xwedê 
derkevin” 

Mamoste Sebrullah dibêje ku dema 
bûyî mamoste cara yekem ew şandin 
Sinopê û dure di demek kurt de li Erzi- 
romê mamostetî kiriye. Ji ber axaftina bi 
kurdî li gel zarokên lcurd ew di serdema 
Mehmet Agar û Tansu Çillerê de rastî fişar 
û serkutiyên dewletê tê û ji Erziromê ji 
bo Yozgatê tê sirgûnkirin. Her çend bi 
sirgûnê re rû bi rû ma be û ji welatê xwe 


hatibe sirgûnkirin jî Sebrullah dev ji kurdî 
bernade û sirgûnî dibe sedem ku ew bêhtir 
bi ser bala xwe bide lcurdî û bibe xizmet- 
karê kurdî. Di salên ku her tiştê bi kurdî 
re eleqeder qedexebûn Sebrûllah dest bi 
bi ser berhevkirin û tomarkirina gelek 
kitêbên kevn ê kurdî, dîwanên helbestvanê 
klasik kiriye û ew parastine. Her wiha ew 
kurdî hebûna kurdan pênase dike û li ser 
cehda kurdî wiha diaxive: “200 sal in kurd 
têdikoşin û ev têkoşîn 30 sal in jî bi çekdarî 
dewam dike. Divê kurd li zimanê xwe 
xwedê derkevin. Yên gelan li ser piya digire 
du tiştin, yek çand û hunera wan, a din jî 
qenûnên wanin. Kurdan qenûnên xwe tûne 
ne. Divê kurd ji bilê zimanê xwe, li çand û 
hunera xwe jî xwedê derkevin. Yê ku heta 
niha kurd li ser piyan girtî jî çand û hunera 
wan e. Kurdên Anatoliya Navîn jî ji bo vê 
mînakak baş in. 300-400 salin ku hatine 
Anatoliya Navîn hê jî çand û hunera xwe 
negûherandin e.” 

“Min pir pirtûken xwe xistin bin axê” 
Sebrullahê berhevkarê kelepora kurdî 
dema bi me re qise dike rojên wî yên 
zanîngehê tên bîra wî û dibişire. Em tê 
dighihên ku ku hin tiştên li ser serboriya wî 
û pirtûkan hatiye bîra wî û em jê ddixwazin 
ji me re bêje. Sebrullah bêhnekê vedide û 
dest bi serboriya xwe ya di derbarê pirtû- 
kan de dike. “Di dema xwendekariyê de 
bû. Beriya 1980’yî carekê em hatin girtin, 
em ciwan bûn. Dema em digirtin pirtûkên 
me dibirin, me jî pirtûkên xwe dida wan. 
Carekê disa ez li Enqereyê hatim girtin, 
pirtûkên min li mala hevala min bûn. Piştî 
ez hatim girtin, hin pirtûkên min hatibûn 
şewitandin. Me hin pirtûkên xwe jî ji bo 


ku em ji dewlete biparêzin, dixist bin axê. 
Gelek pirtûkên me wisa çûn wendabûn...” 

“Jiyan û hebûn bi ziman e” 

Jiyana mamoste Sebrullah bi xwendinê 
derbas dibe. Ew Her roj diçe rojnamayên 
kurdî distîne serdana pirtûkfiroşan dilce, 
berhemeke ku li ser kurdan peyda bike 
distîne û distîne û dixwîne. Serdana saziyên 
kurd ê li Enqerê dike û li saziyan li kuçeyan 
dema ku dibîne ciwanên kurd bi hev re 
bi tirkî le gel hevdu qise dikin li ber dilê 
wan dide û ji wan re eşkere dike ku divê ew 
bi zimanê dayika xwe qise bikin. Sebrul- 
lahê mamoste di nava jiyanê jî de weke 
mamosteyekî tev digere û bi saya serî wî 
gelek ciwanên lcurd berê xwe dane kurdî û 
li ser helwesta wî ya ji bo ziman serê xwe 
êşandine û dest bi xwendine kurdî kirine. 
Rexneyê li ciwanan dike û ji bo nifşê niha 
yê kurd wiha diaxive: “Niha ciwanên me 
can feda ne. Em ji wan ra minnettar in lê 
belê tên cem hev bi hevra tirkî diaxivin. 

Ez pir diêşim. Jiyan û hebûn bi zimane. 
Tiştê ku me li ser piya digire zimanê me ye. 
Hezar salin em zimanê xwe diparêzin, eger 
em hezar salên din jî hebin divê em disa 
biparêzin. Helce em li zimanê xwe xwedî 
dernekevin, em ê di demeke kurt de ji holê 
rabin.” 

Mamoste Sebrullah pirtûkan nîşanî me 
dide û eşkere dilce ku wî û malbata xwe 
zarokên xwe arşîvek ji kurdan re hiştine 
û ew arşîva wan di xizmeta hemû kurdan 
deye. Ew berdewam dike û çîroka xwe ji 
me re dibêje. Lê belê dema em rûpelên 
berhemên wî diqulêpin, em noqî nav wan 
berhemên kitêbxaneyan wî dibin em jî 
diherin serdema helbestkar qehramenên 



mesneviyên wê serdemê. Seyf-ul Milûk û 
Bedi-ul Cemal a Siyahpoş, Yûsuf û Zuleyxa 
ya Selim ê Hîzanî, Kurdname ya Abdurrah- 
man Durre û gelek berhemên din... 

“Deriyê arşîvê ji her kurdekî re vekiriye” 
Her wiha Sebrullah balê dikşîne ser 
wê yekê jî ku arşîva wî ji hemû kurdan re 
vekiriye û wiha berdewam dike.“Min her 
meh ji pirtûkan re bûtçeyek vediqetand. 
Hevalên kurd yên ku cihên pirtûka vekirin, 
min ji wan pirtûk distandin. Min piştgiriya 
wan dilcir. Ez qet naçim qehwxaneyê, her 
tim diçim cihên pirtûkan û min 3- 6 hezar 
pirtûk berhevkirin. Min erd, cih nestand, lê 
belê min ev pirtûk ji pêşerojê re hiştin. Ez 
û zarokên xwe ji vê jî îstîfade dikin. Heke 
em van pirtûkan biparêzin, gelê me jî wê 
ji van pirtûkan îstifade bike. Kî bixwaze 
lêkolînekê lêgerinek bike dikare ji vê arşîva 
min istifade bike.”Taybetiyeke din a Sebrul- 
lah jî ew e ku ew e rêhavelê herî nêzîk ê re- 
hmetiyê Canip Yildirim, îsmail Beşikçi ye. 
Mirina rêhmetiyê Canip Yildirim tesîreke 
mezin li ser wî kiriye û wî wî dîsa bibîrtîne. 


BasNûçe 01-07 Sibat 2016 


WÊJE 


13 


Di wêjeya kurdî de du govar 

FTIA A • A r* A A lA T 1 

Tirejen Roza u çiroken Jehr 1 


Tekoşîn Çelik 


£ 


Z iman rihê mirov û bingeha jiyana 
komelgehê ye. Her mirov, her netew 
bi zimanê xwe heye û ew ziman bê 
wêje û hûnerê jî nabe. Her wiha zimanê 
kurdî xwedî wêjeyek berfireh û dewlemend 
e. Di warê govaran de wêjeya kurdî her pêş 
dikeve ji bo siberoja ciwan û zimanê kurdî jî 
heviyek mezin diafirîne. Govara Roza yek ji 
wan afirînerê hêviya mezin e. Roza bêjeyeke 
bi kurdî ye û bêtir wek zayina rojê tê wat- 
edarkirin. Roza ji aliyê komxebatekê ve tê 
amadekirin û belavkirin. 

Li ser navê komxebatê di derbarê Roza’yê 
de Agir Roj ji BasNûçe’yê re axivî û ragihand 
ku Roza, piştî tarîtiya bi salan, roj di rojeke 
wiha xweş de bi hemû sorgeveziya xwe 
tirêjên xwe bi axa Kurdistanê ve berdide. Çi- 
yayiyekî bi jîndariya vê ronkayiyê zaye, piştî 
salan vediguhere roja gelê kurd. Agir Roj li 
ser derketina govarê de wiha axivî: “Di qada 
çand, huner û wêjeyê de hejmara weşanên 
alternatîf bi sînor e. Û di navvan weşanan 
de jî hejmarên govarên kurdî yekçar kêm 
in. Lewma me xwest ku bi taybetî ji bo 
nifşên ciwan qadek e alternatîf, qadeke ku 
ciwan tê de hest, raman û fikrên xwe bînin 
ziman ava bikin. Filcra me ya derxistina 
govarekê li Enqerê digihêje çend salan berê. 
Her du hewldanên me jî ji ber hin girtinan 
nîvçe mabûn. Ew hevalên ku wê demê me 
ev plansazî bi wan re dikir, pirê wan niha li 
refên azadiyê ne. Heke em ji hêla hestiyariyê 
ve lê binêrin, ev govar bêtir jî hewldana 
berdewamkirina karê wan ê nîvçemayî ye.” 


Govar li ser navê Komuna Roza’yê 
dimeşe 

Hemû berhem divê xwedî xebat û aboriyê 
be. Ger ji aliyê aboriyê pirsgirêk hebe ew 
xebat bi rasterast nagihêje armanca xwe. 
Komxebata Roza’yê jî di warî de çaresiyek 
balkêş dîtinin û wiha weşana Roza’yê dikin. 
Roj Agir daxuyand ku xebateke bi vî awayî 
divê bi feraseta komunê bihata meşandin. 
Lewma me komunek bi navê Rozayê 
damezrand û em xebatê govarê jî li ser navê 
Komuna Roza’yê dimeşînin. Agir wiha got: 
“Lê em komunê tenê bi çend hevalan ve 
bi sînor nagirin. Hevalên ku di xwendin û 
belavkirina govarê de keda wan heye, yên bi 
fikr-rexne û pêşniyarên xwe piştgirî dane me 
, yên di zindanê de bi nivîs û dilên xwe yên 
bedew û geş tim li cem me sekinîne, hemû 
yekîneyeke vê komunê ne.” Di derbareê 
nivîs û nivîskaran de jî Agir amaje pê kir ku 
nivîskarên wan bi gelemperî hevalên ciwan 
û girtiyên azad in. Ji bo komkirina nivîsan 
ew di malperên xwe yî înternetê de benge- 
waziyê dikin û her hevalê ku bixwaze dilcare 
di Rozayê de binivîse. Her wiha ji gelek bajar 
û welat, dewletên cuda û ji zîndanan nivîs ji 
wan re tên. Ew jî wek komunê kom di- 



Wêje, rengekî wisa ye ku mirov nikarin wê bi krîter bikin û jê re 
pîvana avabikin. Govar jî yek ji beşên wêjeyê ye û bi her rengî li ser 
nivîskar û xwîneran xwe di nexşîne. Yekta pîvanê govaran bikaranîna 
ziman e. Ger wêje û huner xurt bibe ew ê gei jî pêşbikeve û ji bo 
pêşketinê jî divê cara yekem mirov xwînerên pêşketîbin. Govarên Roza 
û Jehr ê ji aliyê xwînerên pêşketî bi awayekî kolektîf û komxebatî tê 
çapkirin. Komxebatên herdugovaran jîji BasNûçe’yê re axivîn. 



bin û li ser van nivîsan niqaşan dikin, yek û 
yek hemûyan dinirxînin û nivîsên ku erênî 
tên dîtin tên weşandin. Agir wiha domand: 
“Bi giştî em nivîsên wêjeyî wek ceribandin, 
çîrok, helbest û her wekî din diweşînin. 
Gelek caran li ser çand û hunera Kurdistanê 
û li ser wêjeya kurdî jî mekale tên weşandin. 
Di her hejmarê de bi mirovekî navdar re 
hevpeyvinek tê lcirin û ji bo her hejmarê em 
li ser mijarekê dosyayekê amede dikin.” 

“Bes bila neyartiya nirxên gel neyê kirin” 

Her netew divê bi zimanê xwe biaxive, 
binivîsîne û bixwîne. Komxebata Roza’yê 
bi vê armancê dest bi xebatên xwe kiriye 
û ew rawe dikin ku di her qada jiyanê de 
bikaranîna ziman girîng e an ew ziman wê 
piştî demekê bi mirîne ve rû bi rû bimîne û 
mirina zimanekî di rastiyê de mirina gel û 
netewekî ye, li welatê me zimanê perwer- 


dehiyê hê jî ne bi kurdî ye lewma xwedî der- 
ketina ziman, bikaranîna ziman û nivîsan- 
dina bi zimanê kurdî pir girîng e. Heta ji 
destê me tê em di govarê de giringiyê didin 
kurdî. Em dixwazin ku di govara Rozayê de 
ewilî nivîsên ku bi lcurdî hatine nivisandin, 
hest û ramanên ku bi lcurdî hatine nexşkirin 
bênê weşandin. Li ser navê komxebatê Roj 
Agir wiha berdewam kir û got: “Em xwe 
wek parîyekî tevgera azadiya kurd dibînin û 
xeta tevgera azadiya kurd, felsefefeya wan a 
jiyanê û feraseta wan a çand û hunerê ji xwe 
re esas digrin. Lê di nirxandina nivîsan de 
em li bîrdoziya nivîskaran meyze nakin. Em 
nivîsan li gor çawaniya wan dinirxînin û her 
kes dikarê di Rozayê binivîse. Jixwe govar li 
her deverê Kurdistanê belavdibe hema em 
dikarin bêjin li Amed, Êlih, Şirnex, Wan, 
Gever, Dêrsîm, Meletî, Mêrdîn, Nisêbîn, 
Qoser û Cizîrê, Çewlîg û li gelek bajarên 


Tirkiye jî li Enqere, Stenbol, tzmir, Eskişehir, 
Mugla, Kirşehir, Bursa tê belavkirin. Herî 
kêm hezar heb tê çap kirin. Ji ber vê yekê 
nivîskar û xwînerên me zêde ne. Em jî dix- 
wazin xwe ji zimanê bangeşevan û ji zimanê 
ajîtasyonî dûr bixin, êdî ro za.” 

“Jehr ew ê bibe dibistan” 

Hemû xebatên wêjeyî bi awayekî hêsan, bi 
barekî zivik û bi destpêkeke piçûk dest- 
pêdike. Wek di hemû berhemên kurdî de 
govar jî ji aliyê zanyar û xwendekaran dest 
bi weşana xwe dikin. Yek ji van weşana jî go- 
vara Jehr e. Govara jehr, di destpêkê de tenê 
bi nivîsandina çîrokê li ser kaxizan dest bi 
xebata dike û di demek kurt de jî mîna fan- 
zînekê xebatê xwe didomîne. Jehr, bi komek 
xwendekar û bi xebatek kolektîf îroj di qada 
wêjeya kurdî de tenê li ser çîrokan weşana 
xwe dike û êdî xwe wek rêwiyên wêjeyê 
dibînin. Li ser xebatên govara Jehr ê endamê 
komxebata Jehr ê Aram Dildar ji BasNûçe’yê 
re axivî û wiha got: “Jehr çîrok e. Me di 
destpêkê de bi fanzînê dest bi xebatê xwe 
kir lê îroj em êdî govarin û govarek bi hevî 
ne. Armanca me ya yekem ku em li Stenbolê 
tenê govarê belavbikin lê ji ber ku me bertek 
û rexneyên erênî ji xwînerên xwe girt li 
hemû Kurdistanê û li çend bajarên Tirkiyeyê 
jî tê belav kirin. Di her hejmarê de jî hem 
xwînerên me hem jî nivîskarên me zêde 
dibin. Ger em hejmara xwe yî yek ê û şeş an 
didin berhev em dibînin ku me rêyelc gelek 
mezin danîye ber xwe. Gelek nivîskarên me 
bi Jehr ê det bi nivîsê kirine û di demek nêz 
de jî nivîskarên navdar ji Jehr ê derkevin. Ev 
tê wateya ku Jehr ew ê bibe dibistan.” 

“Wêje di nav komên piçûk de geş dibe” 

Di wêjeya kurdî gelek govar hene lê mi- 
jarên wan tevlihevin. Hin govar li ser çand 
û hûnerê hin jê li ser wêje û rexne û hin ji 
wan govaran jî olî an zanistî têne weşandin. 
Govara Jehr ê tenê di warê çîrokan de weşana 
xwe dike. Di derbarê mijarê de Aram Dildar 
wiha axivî: “Em di vê baweriyê dene ku wêje 
di nav komên piçûk de geş dibe û di wêjeya 
kurdî de jî gelek govar hene lê her mijarê 
di xwe de dihewînin. Jehr ne wisa ye. Jehr 
tenê bi çîrokan xwe pêşkêşî xwîneran dike. 
Armanca me jî ev bû ku em çîrokan xurt 
bilcin. Ev di nav govarên din de ne dibû ku 
çîrok geş bibe. Lê tenê li ser çîrokan em bi 
xebitîn ew ê di wêjeyê de çîrok jî geş bibe. 
Her wiha em gavên mezîn diavêjin edî. Me 
di hejmarayekem de nivîs nedidîtin, lê niha 
em nivîsan hildibijêrin.” Dildar amaje pê 
kir ku di govarên din herî zêde 3 an 4 çîrok 
tê weşandin lê di Jehr ê de govar ji çîrokan 
tenê pêk tê û bijartina mijarê jî di destê 
nivîskaran deye. 

Endamê komxebata Jehr ê Firat Rûbar jî 
ragihand ku ew dixwazin di wêjeya kurdî 
de bibin xwinek teze û bigihîjin nivîskar û 
xwînerên ciwan yên nû. Rûbar wiha dom 
kir: “Em naxwazin ku nivîsên bi derûniya 

Komeleyeke mînak: HRYD 

Her roj yek dilop alîkarî 


Komeleya HRYD e ku bi 
armanceke humanîst û 
şêweyeke balkêş hatiye 
damezirandin, bi kombûna 
dilopên alîkariyê roj bi roj 
mezin dibe. Ev komeleya ku 
piştî ji bo malbateke ku di 
erdheja Wanê de xaniyê wan 
rûxiyaye, kirîna xaniyekî hatiye 
damezirandin bi şêweyekî 
kolektîf û bi alîkariyên piçûk 
roj bi roj mezin dibe. 



Mansur Pilatin 


Gultekin Kew 


K omeleye Her Roj Yek Dolar (HRYD) 
ku bi armanca ‘Ger ku ji herkes û 
malbatê lîra an jî dolarek bê ber- 
hevkirin, dibe ku gelê lcurd ji perwerdehiyê 
heta aboriyê, di her warî de bi pergalekê 
xwe serbixwe bike’ xebatên xwe dimeşîne. 

Ev komeleya ku bi ramana, ji bo malbateke 
ku di erdheja Wanê demala wan rûxiyabûx- 
aniyekî ava bikin an jî bikirinji alî Mansur 
Pilatin ve hate damezirandin, niha ji bo 
mexdûrên din şer û pevçûnên li Kurdis- 
tanê jî xebatan dimeşîne. Pilatin di derbarê 
xebatên komelê de ji BasNûçeyê re axivî û 
ragihand ku wî bi serê xwe dest bi ev cûre 
xebatê kirî ye û dûre çend hevalên wî yên 
nêzîlc jî tevlî vê xebatê bûne. 

Pilatin wiha axivî: “Ji bo alîkariya malbatê 
min her roj yek dolar di kombareyekê de 
berhevkir û ez vê yelcê têgihîştim; Ger ku 
herkes ji layê xwe ve vê yekê bilce, wê gelek 
pere bê berhevkirin û mirov dilcare bi wî 
awayî xizmeteke baş pêk bîne. Armanca me 
ew e ku vê ramana ku me pêk aniye bibe 
çandeke neteweyî. Ez dikarim bibêjim ku 
em gihîştin armanca xwe û êdî ji her deveran 
alîkariyên ku bi vê şêweyê, ji alî hemwelati- 
yan ve têne berhevkirin têne komeleya me. 
Ger çend kes, bi alîkariyên xwe di demeke 
kurt de bi qasî kirîna xaniyekî pereyan 
berhevbikin, bi fikirin ku 40 milyon kurd 
rojê yek lîre an dolar berhevke ew ê dikaribin 
çi bikin.” 

“HRYD wek tevgera Gandî ye” 

Dem dema têkîliyên li ser torên civakî û 
zexeliyê ye edî. Her wiha bi milyonan mirov 
torên civakî bikar tînin û serê xwe ji ser 
compûterên xwe ranakin. Lê divê ev zexelî 


bi beşdarbûneke piçûk cihê xwe bi jêhatiyê 
re biguhere. Mansur Pilatin di derbarê kam- 
panyayên xwe û guhertina zexelî û jêhatiyê 
de nirxandina xwe kir û got: “Her kes torên 
civakî bikartîne û divê me jî bikarbianiya. 

Me xwe bigihandina ew kesên ku hemû 
demên xwe li ser compûteran diborînin. Ev 
babet pir girîng e. Ji ber vê yekê em ê jî li 
ser torên civakî kampanyayan li dar bixin û 
navê Komeleya HRYD li her deverê din- 
yayê belavbikin. Bi vê yelcê me xwest ku ew 
kesên tiral tenê bi kombareyekê û bi dolar 
an jî lîreyekê ji mexdûran re bibin alîkar, 
ango di tebatiya xwe de karekî lebat bikin û 
sûdekê li gelê me bikin. Di kampanyaya vê 
tevgerêde tûndî, şer û pevçûn tune. Mîna 
tevgera Gandî, tenê bi alîkariyê, xwebixwe 
pêşxistin heye.” Mansur Pilatin amaje pê 
kir ku ji bo gel hewcedarî tu kesî nebe, divê 
jixwe re aboriyekê avabike û ew aborî ji bo bi 
cihanîna pêdiviyên mirovî û sazkirinê be. 

Rêbazên alîkariyê 

Di derbarê hînbûnê de Pilatin ragihand 
ku dema ew lîreyekî navêje kombareya xwe, 
ew nerehet dibe, xewa wî nayê û divê her 
êvar lîreyek an jî dolarekî bavêje kombareya 
xwe. Pilatin axaftina xwe wiha domand: 
“Divê em lcesên ku jiyaneke aram dijîn, ji 
bo kesên ku azaran dijîn alîkariyê bikin. Ji 
bo vê yelcê jî me xwe hînî karûbarê alîkariyê 
kir. Bi vê mebestê ji bo siberoja gelê xwe 
me çend planamade kiriye. Ji bo siberoja 
nêzîk plansaziyên me ev in: “Ji bo rojname, 
govar û weşanxaneyên kurdî, ango bi giştî 
çapemeniya kurdî ya yasayî alîkariya aborî. 

Ji bo gelê me yên mexdûr, alîkariya xwarin û 
kincan. Ji bo xwendekaran bûrs, pîrtûkxane 
û navendeke komkirina pirtûkên alîkariyê. 
Her wiha di plansaziya me ya maweya asayî 
de jî bi mebesta rizgarkirina ji kirê, ji bo 


mexdûran kirîna avahiyan, ji bo mêvanên 
me yên nivîskar û hunermend avakirina 
mala mêvanan û vekirina xwaringeheke ji bo 
gel heye. Di nav planên me yên demdirêj de 
jî avakirina zanîngehan, ji bo zarokan veki- 
rina kreş û wargehên xwendekaran heye.” 

Endamtiya komeleyê 

Mansur Pilatin, di derbarê xebatên 
komelê û endamtiyê de da zanîn ku 
komeleya wan ji 28 kesan pêk tê û dom kir: 
“Hin endamên me li Ewropa, hin ji wan li 
Kurdistanê ne. Kesên dixwazin ku bi me re 
bixebitin, deriyê me ji wan re vekirî ye û her 
wiha yên ku dixwazin rasterast bi komelê re 
bixebitin, divê kombareyekê bikirin û her 
roj yek dolar an yek lîre berhev bikin û ew 
pereyên xwe yên berhevkirî ji komeleya me 
re bişîne. Bi vî awayî ew kes wek fermî ne 
endamê me be jî di pratîkê de dibe en- 
dam.” Pilatin diyar kir ku dema wan bi rêya 
facebookê dest bi xebatan kirine, hin kesan 
ji wan bawer nekirine û ramana HRYD e 
wek projeyek xeyalî nirxandine û got: “Lê 
belê dema komele vebû û çend xebat pêk 
hatin,têgihîştin ku ev ne projeyeke xeyalî ye. 
Pişti wan xebatan ji gelek deveran ji Amerîka 
heta Ewropa ji bo me peyamên pîroziyê 
hatin.” 

Alîkariyên komelê 

Li ser pirsa me ya di derbarê alîkariyên 
HRYD e de Mansur Pilatin da zanîn ku 
beriya ew bibin komele, wan ji bo malbateke 
ji Wanê ku xaniyê wan di erdhejê de rûxiyaye 
xaniyek kirîne û piştî vê xizmetê wan di 1 e 
Kanûna 2014 an de komelê damezirandiye. 
Piştî damezirandinê, di Gulana 20i5’an de, 
li Bismila navçeya Amedêpîtûkxaneya bi 
nave E 1 Cezerî’ vekirine û di cejna qurbanê 
de li Cizîrê ji bo 30 zarokan cilû bergên cejnê 


û hin amûrên dibistanê kirîne. Pilatin wiha 
dom kir: “Di zivistana par de jî me ji bo 150 
malbatên penaberên Rojava cil û berg ber- 
hevkirin. Her wiha ji bo piştgiriya govarên 
kurdî, me 110 govarên Bûka Baranê kirî. Ji bo 
kesên ku pêdiviya wan pê heye me ji Bedlîs, 
Wan û Sasona navçeya Batmanê re bi sedan 
pîrtûk şandin û ji bo danasîna HRYD e jî me 
150 kombareyên bi logo belavkirin.” 

Li Bismilê Pîrtûkxaneya E 1 Cezerî 

Berpirsarê pîrtûkxaneya E 1 Cezerî ya ku 
bi alîkariya HRYD’ê li Bismilê hatiye vekirin 
Ömer Akaydin jî di derbarê alîkariyên kome- 
leya HRYD’ê de anî ziman ku bi saya Birêz 
Mansur Pilatin û komeleya HRYD’ê wan kar- 
ibûye pîrtûkxaneyê vekin. Akaydin ragihand 
ku gelheya Bismilê ji 100 hezarî zêdetir e, 
lê pîrtûkxaneyeke navçeyê tunebûye û dom 
kir: “Tunebûna pîrtûkxaneyê kêmasiyek pir 
mezin bû û min û çend hevalên xwe me bir- 
yar dabû ku em bi keda xwe pirtûkxaneyekê 
vekin. Lê belê em di bin barê wê de ranebûn. 
Li ser facebookê min lcelcê Mansur Pilatin 
naskir û em di derbarê avakira pîrtûkxaneyê 
de lcetin pêwendiyê. Birêz Mansur, ji me re 
pirbû alîkar. Alîkariya HRYD’ê nebûya, ew 
pîrtûkxane jî venedibû. Ji pirtûk û mase û 
kursiyan heta kirêya çend mehan,ez dikarin 
bêjin hemû pêdiviyên pirtûkxaneyê bi saya 
100 kesên ku alîkariyê kirin hate dabînki- 
rin. Êdî ji bo pîrtûkan cîh li pîrtûkxaneyê 
nemaye. Ji bo layiqî vê alîkariyê bibin em 
jî hewl didin ku xebatên hêja pêk bînin. Bi 
vê mebestê em bi xebatên perwerdehiyê û 
lidarxistina konferans û semîneran dixwazin 
xizmeta ciwananbikin. Ez bawer dilcim ku 
em ê bi serkevin. Em Spasiyê xwe pêşkêşî 
HRYD’ê dikin.” 

Nivîskarên kurd: 


“Şer hukmê pênûsê betal dike” 

Tekoşîn Çelîk 


P iştî destpêka şer û pevçûnan û 

bidawîbûna pêvajoya çareseriyê gu- 
manên vegera salên 90’an tê bilêvki- 
rin. Bi ragihandinên xweseriya cewherî yên 
PKK’ê û polîtîkayên ewlehîperest ên wek 
herêmên qedexe û qedexeyên derketina 
derve yên navçeyan yên dewletê, tê gotin ku 
rewş ji salên 90’an dijwartir bûye. 

Ji bo rawestandina şerê di navbera dewl- 
eta Tirkiyeyê û PKK’ê gellek derdoran li gor 
mercên xwe helwestên aştîxwaz nîşan dan û 
xwestin ku şer bê rawestandin. Nivîskarên 
kurd jî bi vê mebestê gihîştin hev û li dij 
vî şerî bertek nîşan dan û xwestin ku şer 
tafilê bê rawestandin. Serokê Komeleya 
Nivîskarên Kurd û Helbestkar Ömer Dilsoz 
ku yek ji wan nivîskaran bû, di derbarê şer 
û ziyanên wî yên derûnî, civakî û ronak- 
bîriyê de bi BasNûçe’yê re axivî. Dilsoz, anî 
ziman ku her roj li ber çavên wan mirov, 
heval û hogirên wan têne kuştin, war û 
bajar, çand û dîroka kurdan tê talankirin 
û dom kir: “Bêguman em ji bo zindiyan, 
ne ji bo miriyar dinivîsin. Em bawer dikin 
ku hikmê gotinê dikare hemû pirsgirêkan 
çareser bike. Gotineke afrîkiyan wiha heye: 
‘Ger ku neçîrvan çêrokên şêran binivîsin, 
encama şêran wê yan girtin be yan jî kuştin’ 
lewra neçîrvan vê dixwazin. Em jî dibêjin 
em ê çêrokên xwe bi canê xwe bi xwîna xwe 
binivîsin da ku em şahidiya wê bikin” 

Peyama piştgiriyê ya Noam Chomsky 

Nivîskarên ku li ber şaredariya Amedê 
gihîştin hev daxuyaniyekê dane çape- 
meniyê jî û bang li her kesê kirin ku ji bo 
rawestandina şer helbiwest in. Helbestkar 
Ömer Dilsoz got ku piştî daxuyaniya wan 
gelek peyam û nameyên piştgiriyê vergir- 
tine. Di derbarê piştgirîdayînê de Dilsoz 
diyar kir ku ji bo agahdariya di derbarê 
şer de wan ji gellek saziyên sivîl, zanyar 
û ronakbîran re nameyan şandine û di 
nameyên xwe de ragihandine ku welatê wan 
tê talankirin, mîrateyên cîhanê ku ketiye 
lîsta UNESCO’yê têne topbarankirin. Dilsoz 
wiha dom kir: “Me got welatên me wêranki- 
rin her roj zarok, jin, pîrejin û pîremêr têne 
kuştin û di nav bajarên me de şerekî dijwar 
heye. Ji ber vê yekê em dixwazin hûn dengê 
me bibihîsin. Ez bawer dikim ku ev banga 
me gihîşteî armanca xwe, lewre ji me re 
gelek peyamên piştgiriyê hatin. Ji Noam 
Chomsky bigire heta Slavoj Zizek û gelek 
zanyaran xwestin ku ji bo piştgiriyê bêne 
Amedê. Lê mixabin ji ber me biryar dabû 


ku em tafilê daxuyaniyê bidin û ji ber ku 
bernameyên wan hebûn nikaribûn bên” 

“Çek hukmê pênûsê betal dike” 

Di derbarê banga nivîskaran de jî Ömer 
Dilsoz ragihand ku banga wan ji bo dewletê 
ye û divê dewlet vê dorpêçê ji welêt rakin ku 
êdî xwîn nerije. Dilsoz wiha pê de çû: “Bila 
hibr birije, lê xwîn nerije. Bila hibr birije û 
qenciyê, mirovahiyê, aşitiyê binivîse, lê bila 
xwîn nerije. Gotin dimirin nivîs dimînin. 
Cihê ku çek lê hebe hukmê pênûsê namîne 
û me jî dev ji pênûs û nivîsandinê berda” 
Dilsoz anî ziman ku ji bo wan Kurdistan 
yek e, lê çar parçeye, li kîjan heremên welêt 
bûyerên wiha pêk bên, divê ew dengê xwe 
bilind bikin û bi wijdanê xwe çalakiyan 
bikin. Dilsoz got: “Gelek name û pey- 
amên piştgiriyê ji mere hatin. Ji PEN’ên 
Brîtanya, Kanada, îrlanda û Tirkiyeyê; Ji 
Sendikaya Nivîskarên Tirk heta ji Seroka 
PEN’a Navnetewî û ji Serokatiya Nivîskarên 
Kurdên Başûrê Kurdistanê û ji hemû 
dezgeh û nivîskarên xwedî wijdan ji bo me 
peyamên piştgiriyê hatin.” 

“Axaftin wê çareseriyê bîne” 

Ömer Dilsoz, amaje bi hêza axaftinê kir 
û anî ziman ku wê axaftin ji gelê tirk û kurd 
re navbeyniyê bike, ew behsa aşitiyê nakin 
tenê behsa rê û rêbazên diyalogê dikin. 
Dilsoz wiha berdewam kir: “Babet çi dibe 
bila bibe, divê bi axaftinê çareser bibe. Li 
qada şer, pirsgirêk çareser nabin. Ger kurd 
bibêjin ‘em ê veqetin an em ê bibin dewl- 
etek serbixwe’ jî, divê ev daxwaz ji alî her 


dû aliyan ve bi axaftinê bê nîqaşkirin. Divê 
nivîskarên ereb, tirk, fars, kurd û yên hemû 
cîhanê ji bo wijdanê gelên xwe zindî bikin 
dengê xwe bilind bikin. Rûxandin hêsan e, 
lê çêkirin zor e û divê em rêya zor bidin ber 
xwe da ku êdî bajar, dîrok û erdnîgariya me 
têk neçin.” 

Li ser bêdengî û guhlêgirtina cîhanê jî 
Dilsoz gazina xwe wiha anî ziman: “Di- 
vêyabû mijar kurd be, hemû cihan ker û lal 
e, dûrûtiyê dike û heta berjewendiyên wan 
nekevin xeterê dest dirêj nakin. Li bendê 
ne ku komkujîyek mezin bibe. Ev ne rast e. 
Divê her mirov cîhaneke bi reng, nav, welat, 
maf û hebûna xwe bijîn û kurd jî wek her 
mirovan vê yekê dixwazin. Ev mafeke mi- 
rovî ye û wek şîrê dayika wan li wan helal e.” 

“Gencîneya 8 hezar salan tê wêrankirin” 

Dilsoz amaje bi Baxên Hewselê, Çemê 
Dîcleyê, Bircên Amedê û kevnewarên Sûrê 
kir û diyar kir ku gencîneya 8 hezar salan, 
bi tang û topan tê wêrankirin, mirova- 
hiyê li vir dest bi çandinê kir, li vir dest 
bi avahisaziyê kir mirovahî li vir dest bi 
jiyana niştecihiyê kir. Dilsoz wiha domand: 
“Mirovahî li vir dest bi stranan kir, evîn li 
vir bişkivîn, heskirin li vir destpêkir, ziman 
û baweriyên cuda li vir mil bi mil bi hezar 
salan bihevre jîn lê îro hemû li ber çavên 
me tên tunekirin. Em jî dikarin wek hemû 
gelan bê şer û alozî bijîn.” 

Li ser mijara ku kurd û netewên din 
bihevre an jî serbixwe bijîn nivîskar Dilsoz 
rave kir ku divê mirov ji hev cuda bifikirin 
an bijîn lê ev nayê wateya ku divê em şer 


Bi dijwarbûna rewşa şer, 
wek her beş û nûnerên 
civakê, nivîskarên kurd jî 
gihîştin hev û ji bo raw- 
estandina şer û kiryarên dij- 
mirovahî dest bi hewidanan 
kirin. Serokê Komeieya 
Nivîskarên Kurd, Heibest- 
kar Ömer Diisoz, ii dij şer 
û kirêtahiya wê girîngiya 
dengê wijdan derxist pêş 
û Li dij kuştin û taiana 
dîrokê pêwîstiya heiwestinê 
destnîşan kir. Serokê PEN’a 
Kurd Şêxmûs Sefer jî hei- 
westa 1 028 akademîsyenan 
grîng nirxand û cudahiya 
encamên navbera çaiakiyên 
kurdan û yên Li rojavayê 
Tirkiyeyê pergî hev kir. 

bikin. Binêrin li Çekoslovakya çek û slovak 
bi sedan salan bihevre jîn dûre ji hevre 
gotin em du gelê cuda nin. Lê em birayê 
hev in, em ê ji hev veqetin û bê şer û alozî 
ji hev veqetiyan. Dilsoz wiha pê de çû: 
“Dilopêk xwîn jî nerijiya. Ez bawer im ku 
niha li dinyê cîranê ku tekîliya wan herî 
baş jî ew in. Çi tiştekî xweş ne wisa ye? 
Çima li welatê me nebe, çima em nikarin 
weke wan bi axaftinê pirsgirêkê xwe çare- 
ser bikin.” 

“Xwezî me di odeya xwe tenê binivîsan 
da” 

Serokê PEN’a Kurd Şêxmus Sefer jî di 
derbarê daxuyanî û çalakiyên nivîskaran 
de anî ziman ku ew neferên vî welatî ne û 
divê li dengê wijdanê xwe guhdar kiribûna. 
Sefer wiha pê de çû: “Xwezî me dikarîba 
tenê di odeya xwe de binivîsanda, lê 
mixabin. îro desthiladarî nahêle ku kesên 
afirîner bigihîjin. Dema mirov ber bi aliyê 
Deriyê Çiyê ve diçe, mirov nikare bêyî 
desthilatdariyê bêhn bistîne.” 

Sefer, li ser rola nivîskar û zanyaran 
ragihand ku ger deng ji rojava bilind dibe, 
desthilatdar bêtir ditirsin û dixwazin wî 
dengî biçewisînin. Sefer got: “Dema 1128 
akademîsyênan belavoka li dij şer îmze ki- 
rin û ragihandin ku ew nabin hevparê sûcê 
ku pêk tê, rojev tenê bû ew mesele û zêde 
bi bandor bû. Em li vir bi hezaran dimeşin 
tiştelc nabe, li Cizîrê û heremên din gel 
dimeşe tiştek nabe, lê dema li rojava çala- 
kiyek pêk tê bandorek mizin dike.” 

Ze Tije: 


Di muzîkê de alternatîfek rexnegir 



?ten 

izin 


"Em gelek tengezar bûn. 

Ji gotinên klasîk, dûrişim 
û gotinên dubare, formên 
dubarê em gelek dilteng 
bûn. Me jî xwest em tiştek 
cuda çêbikin. Me xwest 
çiqas ji destê me bê em 
aiternatîfek biafirînin. Ev 
helwestek li hember tişt 
heyî ye. Tiştê em dixwaz 
lêpirsîna mewcûdê ye. Bi 
vî awayî me ji xwe destpê 
kir " ♦ 

tiştan acis dibin û ji zimanê hev fem dikin. 
Endamê komê Paşa Çelik dibêje ku en- 
damên kornê her yek bi serê xwe bi sala ne 
bi awayekî serbixwe bi muzikê re mijûl e ji 
bo wan hemûyan yekta rêya xwe îfadekirinê 
muzîk e. Çelik derbarê naveroka berhemên 
xwe de jî bi îddîa qise dilce: “Ji dêlva gotinên 
vala û ziwa, me xwest em bi hunerê bigîjin 
hev û me destpêkir. Ew mirovên jiyana 
têkçûyî ya bajaran e” û di nav xwe de biyanî 
ne û herwiha ew her yek bi xwe re pêvdiçin: 
“Ev muzîk jî bo mirovên xwedî vê derûniyê 
ye. Yên ku di jiyana bajarvaniyê de bi ser 
neketine. Ji ber vê yekê di nav xwe de nako- 
kiyan dijîn.” 

Li gor Çelik, ew di beşa duyem ya albumê 
de biyanîbûn û lixwepirsîna mirovan tînîn 
ziman û wan di vir de “bahsa xwe lciriye.” 



bixwazin jî nexwazin jî ev tiştê ku em dikin, 
ji bo ku em jî endamê vê civakê ne, ne li dijî 
wan e. Gerek e wisa be.” 

Ew dibêje kaniya herî zêde ku jê vedix- 
win muzîka kurdî ye û axavtina xwe wiha 
didomîne: “Ew tiştên ku em dimînin di bin 
bandora wan de wek wan e. Beşa albuma 
me ya kurdî, hevdîtin û hevgihandina 
i kolcan e. Em wê wek dinyaya xwe yê malcro 


tinin ziman. 

Helwesta li hemberê mevcûdê ye 

Çelik diyardike ku li Tirkiyê derxistina 
albumê gelek zehmet e û ji ber vê yekê jî 
wan jî albuma xwe li taxa Gaziyê di zevi- 
yelcê de bi mîkrofonan qeydkirine. Çelilc 
got ku ji guhdarvanan bertekên erênî û 
neyînî stendine û wiha berdewam dike: 
“Guhdarên me beşa yekem gelek diec- 
ibînin. Lê gelelc çavnasê vê muzîkê ne. Em 
dixwazin ji niha û şunve li ser tarza beşa 
duyem bimeşin.” Çelik dibêje daxwaza wan 
ew bû ku di albuma yekem de helweseteke 
alternatîf nîşan bidin: “Em gelek tengezar 
bûn. Em ji gotinên klasîk, dûrişm û gotinên 
dubare, formên dubarê dilce gelek acis 
bûbûn. Me jî xwest em tiştekî cuda çêkbiin. 
Çi ji destê me hatyanê ji bo hilberanekê 
alternatîf çi pêwîst bû me ew kir. Ev hel- 
westelc li hember tiştên heyî ye. Tiştê em 
dixwazin lêpirsîna mewcûdê ye. Bi vî awayî 
me ji xwe destpê kir.” 


Zerya Nergis 


Z e Tijê di albuma xwe de dikeve pey 
kevneşopî û derûniyê. Albuma bi 
navê “Xeletiyên me hene” ji du beşan 
pêk tê . Beşa yekem li ser muzilca lclasîk 
ya kurdî ye, ya duyem jî kokên çanda xwe 
himbêz dilce. Koma Ze Tijî, bi hevkariya 5 
hevalan bi hewldana îfadekirina hebûna 
xwe derketiye rê. 

Koma Ze Tijê di sala 2007an de hatiye 
damezirandin, navê wan bi Zazakî de tê 
wateya “wek rojê.” Li gel muzika klasîk a 
kurdî wan cih daye kolajê jî. Koma Ze Tijê 
yekem car bi albuma “Xeletiyên me hene” 
derket pêşberê hezkiriyên wan. Album 
ji du beşan pêk tê. Beşa yekem bi navê 
“Dildarî” ye û ji muzîka klasîk pêk hatiye, 
beşa duyem jî bi navê “Beyanî” ye û zêdetir 
ji berhemên tengezar û nalcolc pêk tê. Di 
albuma ku di sala 2oi5’an de derketiye de, 

4 berhemên berhevkirî, bi giştî 9 stran cih 
digre. Beşa yekem ku ji klasîkan pêk tê, bi 
çîrokeke evîndariyê destpêdike. Di beşa 
duyem ya bi navê “Beyanî” de, di jiyana 
nûjen de beyanîbûn, tengezarî û afirandina 
çanda bajarvaniyê tê vegotin. 

Penc hevalên endamên lcoma Ze Tijê; 

Ali Dogan Gönultaş, Adnan Akdogan, 

Paşa Çelik, Halit Badalc û Ali Bicerikli, bi 
lêgerina hebûna xwe komê damezradine. 
Endamê lcomê ku 9 sal in bi muzikê re mi- 
jûl in, konserên malan jî çêdikin. Endamên 
lcomê xwe wek alternatifeke muzilca rojane 
ye demên pêş binavdikin û amadekariya 
albumekê nû dikin. 

“Derdê me gotinên vala nîn e” 

Pênc hevalên ku demekê dirêj e bi 
muzîkê re mijûl in, wek mifteya serlcef- 
tina xwe ‘hevbîriyê” dibînin. Ew heman 
tiştan difikirin, dijîn, diaxivin û ji heman 


“Em bi kurdî digijin kokên xwe” 

Çelik dibêje di muzîka xwe de naxwazin 
rê nîşan bidin lcesekî û pêyamekê wan 
ku bidin civalcê nîn e: “Derdekê me yê 
pêyambiriyê nîn e. Pirsgirêka me taybet e û 
bi me bi xwe re ye. Em tiştekê wisa di xwe 
de nabînin. Ev li gor me tevgerekê gelek 
gewre heye. Em bi dinyaya xwe û tiştên ku 
civaka me eleqeder dilce re mijûl dibin. Em 


Em giranî didin zazakî 

Ze Tijê, di demên pêşîn de bi kurmancî, 
zazakî, fransî, tirkî û ermenî muzîkê 
çêdikin, lê di nav van zimanan de tay- 
betî giranî didin zazakî. Çelik dibêje ku 
endamên lcomê pirranî zazakîaxêf in û 
dixwazin xwe bi vê zazakî îfade bilcin. 

Çelilc got ku, zazakî wek zimanekê rojane 
nayê axaftin û ew jî li hemberê vê dixwezin 


girîngî bidin zazakî: “Belkê em bikaribin 
bi rêya hunerê alîkariya zarava xwe bikin 
ku bê axaftin û bê guhdarkirin. Lewre 
rêya gihîştina civalcê yê herî hêsan huner 
e. Muzîlca pirzimanî cûrbecûrî diafirîne. 
Muzîlc bixwe zimanek e. Zimanekê gerdunî 
ye. Em bi teqezî dixwazin hemû tiştê bi 
muzîkê bînin ziman. Em propaganda û 
ajîtasyona ramanan nakin. Em dixwazin 
rewşe xwe yê herî saf bi zimanê xwe bînin 
ziman. Em naxwazin wek hin lcesan, bi 
ajîtasyonê û bikaranîna hêst û derdên mi- 
rovan ji bo ku bigihîjin cihelcê bikarbînin. 
Em ji vê tiştê gelek ditirsin. Derdekê me yê 
wiha nîne.” 

Em amadelcariya albumekê nû dilcin 

Endamê komê Ali Dogan Gönultaş, jî 
balê dikşîne ser ziman ku muzîlca ew pêk 
tînin û dibêje muzîka me ya salonê ye û 
dengê wî ewqas ne bilind e. Li gor Gönûltaş 
ew muzika xwe bi awayên konserên malan 
jî digihijînin guhdaran û cihê ku kon- 
seran lidardixin jî guhdar organîze dikin. 
Gönûltaş dibêje ku wan xwestiye bi guh- 
daran re rû bir û bên cem hev û bi wan re 
têkiliyên germ deynin. Gönûltaş, got ku bi 
wî awayî di nav çend mehan de 7-8 konser 
pêk anîne û di van konseran de car caran 
nêzîkê 40 kesan tevlî bûne. Gönûltaş got ku 
piştê ceribandina albuma yekem, amadeka- 
riya xwe dikin ku dest bi albuma duyem 
bikin û dixwazin vê albumê jî heta sala pêşî 
amade bikin: “Em lcarê xwe wek muzîlca 
kolajê binavdikin. Ji ber ku ew dengên em 
dibihîsin em dixazin di derbarê wan de hin 
tiştan bikin. Di nav vê de muzîka kurdî ya 
gelêrî jî heye. Taybetî jî di demên dawîn de 
zêdetir em giranî didin caz û muzîka ele- 
ktronîkê. Em dikarin bêjin ku muzîka me 
kolaj e û muzîka hewldana hebûnê ye.” 













